ufo-nyt 

49. årg. 2007 2. kvartal I W Nr. 2 



Forskere skaber ufo-teknologi 


Pilot-observationer på Borneo 
Bermuda Trekanten lever endnu! 









2 UFO-NYT 2/2007 



Forsiden: 

Den 30. og 31. marts 1993 var mere 
end hundrede observatører i Storbri¬ 
tannien vidner til en serie ufo-obser¬ 
vationer. Mange af observatørerne 
var politifolk og militærpersoner. 
Ufoen fløj direkte over to RAF- 
baser. Hændelsen blev undersøgt af 
Nick Pope, der fra 1991 til 1994 var 
ansvarlig for det britiske forsvarsmini¬ 
steriums hemmelige undersøgelser 
af ufo-observationer i England. Læs 
hans artikel, som begynder side 4. 


(Foto: Viasat Explorer/efterbehandlet 
af Bo Møller Hansen) 

formål at bidrage til forståelsen af 

bearbejdning af kildemateriale (ob¬ 

kendskabet til emnet ved publika¬ 
tioner, foredrag og anden udadvendt 
virksomhed. 

2) Det er SUFOIs opfattelse, at kil¬ 
dematerialet udgør et vigtigt grund¬ 
lag for undersøgelser og oplysnings¬ 
arbejde ud fra en seriøs og kritisk 
synsvinkel. 

3) Ved et ufofænomen forstår vi en 
beretning om et himmelfænomen, 
hvis væsentligste kendetegn er, at det 
selv efter en nøje undersøgelse fore¬ 
taget af kompetente personer, ikke 
kan forklares som værende et kendt 
fænomen. 

4) Da fænomenerne endnu er uop¬ 
klarede, ønsker SUFOI ikke at frem¬ 
hæve eller afvise nogen bestemt teori 
om deres art eller oprindelse. 

SUFOI ledes af repræsentantskabet. 

Hvor stærk 
er CE3K-effekten? 


Det er ingen hemmelighed, at alle 
ufo-foreninger (ligesom mange andre 
type foreninger) i adskillige år har haft 
faldende medlemstilgang og stadigt 
færre aktive. Samtidig synes det, som 
om interessen for det okkulte, magiske 
og såkaldt "alternative” er i stadig 
vækst. Er ufo-”forskningen” gået i stå? 
Er ufo-interessen blevet gammeldags? 
Trænger vi til noget, som kan genskabe 
interessen? Det er nogle af de spørgs¬ 
mål, som med jævne mellemrum stilles 
af journalister, når medlemmer af 
SUFOIs repræsentantskab stiller op til 
interview. Nogle journalister peger bl.a. 
på, hvad de mener, ”ufo-sagen” trænger 
til: En ny science fiction-film a la Ste¬ 
ven Spielbergs "Nærkontakt af Tredje 
Grad” (Close Encounters of the Third 
Kind, forkortet til CE3K). En sådan 
film må da kunne give fornyet interesse 
og mange nye aktive, som kan være med 
til at løse mysteriet, eller? 

Tja, lad os se lidt på historikken og 
de undersøgelser, som faktisk er fore¬ 
taget med udgangspunkt i Spielbergs 
klassiske science fiction-film. 

"Nærkontakt af Tredje Grad” fik 
premiere i USA i 1977. Filmselskabet 
Columbia Pictures Industries Inc. havde 
investeret 22 mio. dollars i filmens 
produktion, hvilket var meget dengang, 
og for at få fuld valuta for investerin¬ 
gen søsatte Columbia en af selskabets 
største annoncekampagner nogensinde. 
Alene i USA havde Columbia to-siders 
avisannoncer i et halvt år op til filmens 
premiere. Annoncekampagnen og en 
lang biograftrailer øgede forventnin¬ 
gerne til filmen og skabte en voksende 
interesse for emnet. 

Filmen fik premiere på et tidspunkt, 
hvor troen på, at ufoerne var rumskibe, 
kulminerede. I USA mente 57% af be¬ 
folkningen, at ufoerne var virkelige, og 
7% havde set en ufo. I Storbritannien 
var procenterne mindre, men alligevel 
markante. Her viste en gallup-undersø¬ 
gelse, at 27% "troede på ufoer”. Et tal 
der år for år havde været stadigt vok¬ 
sende, siden man i 1954 noterede sig, at 
16% mente, at de flyvende tallerkener 
fandtes. 

Det er ingen tvivl om, at medieinte¬ 
ressen omkring "Nærkontakt af Tredje 
Grad” påvirkede folks opfattelse af 
ufo-fænomenet og dermed resultatet af 
de meningsmålinger, der blev foretaget i 
årene omkring premieren. 

Filmen påvirkede også tilgangen 
af medlemmer til ufo-foreningerne og 


antallet af observationsindberetninger. 
Det britiske ufo-tidsskrift Flying Saucer 
Review (FSR) talte om en decideret 
CE3K-effekt, som vi også mærkede i 
Danmark, idet SUFOIs medlemstal i 
årene efter filmens premiere voksede 
stødt og nåede et maksimum i 1982 
med mere end 2.500 medlemmer. Også 
det britiske forsvarsministerium (MoD) 
fik CE3K-effekten at føle: 1 1978 (hvor 
filmen havde premiere i Storbritannien) 
modtog MoD 750 rapporter - en for¬ 
dobling i forhold til året før. Tallet for 

1978 er aldrig siden overgået. 

Den engelske frokostavis "Daily Ex¬ 
press” bragte Spielbergs filmmanuskript 
som føljeton i avisen og oprettede et 
"UFO Bureau”, hvor læserne kunne 
indtelefonere eller sende breve med de¬ 
res observationsberetninger, som avisen 
så ville give videre til "ufo-eksperter 
til nærmere analyse”. Efter nogle få 
dage havde ufo-bureauet modtaget ikke 
mindre end 6.000 henvendelser! Ifølge 
British UFO Research Associations 
daværende efterforskningsleder, Jenny 
Randles, viste tallet filmens enorme 
indflydelse på samfundet. Den skabte 
imidlertid ikke en bølge af nye obser¬ 
vationer, som skeptikere ellers havde 
forudsagt, men opmuntrede vidner til at 
indrapportere gamle observationer, som 
de indtil da havde hemmeligholdt af 
frygt for at blive til grin. 

CE3K-effekten virkede altså: Ufo¬ 
foreninger fik i løbet af kort tid mange 
nye medlemmer, men effekten skulle 
vise sig at være kortvarig. I august 

1979 havde BUFORA (British UFO 
Research Association) 1.500 medlem¬ 
mer (det absolut højeste i BUFORA’s 
historie), men allerede to år senere var 
medlemsskaren reduceret til 550. 

I 1983 undersøgte Shirley Mclver 
som en del af sin doktorafhandling, 
hvorfor folk tilsluttede sig ufo-forenin¬ 
ger. Langt de flestes interesse blev vakt 
af en bog eller avisartikel om emnet eller 
egen observation. Dette fik en del til 
at søge flere informationer, men kun et 
mindretal bevarede interessen længe nok 
til at melde sig ind i en ufo-forening. Så 
CE3K-effekten er intet vidundermiddel, 
men god til at skabe opmærksomhed 
omkring et interessant emne. 

I sidste nummer af UFO-Nyt fortalte 
Peder Schultz, hvorfor han interesserer 
sig for ufoer. Redaktionen modtager 
gerne indlæg fra læsere, der på lignende 
vis ønsker at bidrage til artikelserien 
"SUFOI 50 år”. □ 


AF KIM MØLLER 
HANSEN 

Observationer 


AF NICK POPE 


Det britiske ufo-mysterium 


Den 30. og 31. marts 1993 var mere end hundrede observatører i Stor¬ 
britannien vidner til en serie ufo-observationer. Mange af observatørerne 
var politifolk og militærpersoner. Ufoen fløj direkte over to RAF-baser. Det 
følgende er den usædvanlige historie om det, som er blevet kaldt "Det bri¬ 
tiske ufo-mysterium". 


Observationerne kort fortalt 


Den første observation fandt sted 
den 30. marts 1993 omkring kl. 
20.30 i Somerset. Den blev fulgt af 
en observation kl. 21.00 i Quantock 
Hilis. Observatøren var en politi¬ 
mand, der sammen med en gruppe 
spejdere så et fartøj, som han 
beskriver ”lige så stort som to Con- 
corde-fly ved siden af hinanden”. 

Rapporterne væltede ind, da 
jeg mødte på arbejde den følgende 
morgen. Det stod hurtigt klart, at 
jeg her sad med en større ufo-ob¬ 
servation. 

En af de mest interessante rap¬ 
porter kom fra en person i Rugely, 
Staffordshire. Han fortalte om en 
ufo, som han mente måtte være 
200 m i diameter. Han og andre i 
hans familie fortalte mig, hvordan 
de havde forfulgt et objekt i deres 
bil og var kommet forholdsvis tæt 
på objektet, som de troede var 
landet på en nærliggende mark. 

Da de ankom dertil nogle få se¬ 
kunder senere, var der intet at se. 


Mange af beskrivelserne dre¬ 
jede sig om et trekantet fartøj, 
eller hvor lysene så ud til at sidde 
på undersiden af et sådan fartøj. 
Pudsigt nok foregik disse obser¬ 
vationer på treårsdagen for den 
berømte ufo-bølge i Belgien, hvor 
F-16 jagere blev sendt på vingerne 
for at møde en ufo, som var blevet 
sporet på radar. 

RAF Cosford 


Ufoen blev set af en militær¬ 
politipatrulje fra RAF-basen i 
Cosford. Deres officielle politi¬ 
rapport (klassificeret "Police In 
Confidence” - "fortroligt, politi") 
fastslår, at ufoen fløj over basen 
"med høj hastighed ... i ca. 300 
meters højde". 

Rapporten beskriver to hvide 
lys med en svag, rød glød i bag¬ 
enden, uden nogen form for 
motorstøj. RAF-politirapporten 
indeholdt også detaljer om et an¬ 
tal civile ufo-observationer, som 
de var blevet gjort opmærksom 



Nick Pope blev i 1985 ansat i det britiske forsvarsministerium, hvor han fra 1991 
til 1994 var ansvarlig for deres hemmelige undersøgelser af ufo-observationer i 
England. Dette ændrede totalt hans opfattelse af ufoer! UFO-Nyts læsere kan 
mode Nick Pope den 10. november 2007 i Lyngby Kulturhus på SU FO I's 50 års 
jub i læ w i iskonference. 

(Foto: Viasat Explorer) 


på, da de forhørte sig på andre 
militærbaser, civile lufthavne og 
hos det lokale politi. 

RAF Shawbury 


Senere samme nat blev ufoen 
set af en meteorolog på RAF 
Shawbury. Han beskrev over for 
mig, hvordan den langsomt fløj 
over mod basen med en hastig¬ 
hed på højst 50-60 km/t. Han 
så ufoen affyre en smal lysstråle 
(som en laser) ned mod jorden. 
Lyset svingede frem og tilbage 
over området på den anden side 
af basens hegn, som om der blev 
søgt efter noget. Han hørte en 
ubehagelig, lavfrekvent brum¬ 
mende lyd fra fartøjet og fortalte 
mig, at han både kunne mærke 
og høre denne lyd det var som 
om, han stod foran en bashøjt¬ 
taler. 

Han anslog fartøjets størrelse 
til at være mellem et C-130 Her¬ 
cules transportfly og en Boeing 
747 (jumbojet). Han fortalte mig, 
at lysstrålen trak sig tilbage på 
en unaturlig måde, og at fartøjet 
pludselig accelererede og fløj 
mod horisonten mange gange 
hurtigere end et militærfly. Der 
var her tale om, at en erfaren 
RAF-officer, som regelmæssigt 
så fly og helikoptere, fortalte 
mig om noget, som han sagde, 
var meget forskelligt fra det, han 
normalt så. 

Forsvarsministeriets normale 
holdning til ufoer at de "ikke 
havde betydning for forsvaret” 

- var helt afgjort meget tynd i 
dette tilfælde. Jeg spekulerede på, 
hvad jeg skulle sige til ham. Tag 
det roligt, det var sikkert bare en 
vejrballon! 

Jeg har for nyligt korrespon¬ 
deret med ham om det, men i 
modsætning til nogle skeptikere, 
er det min hensigt at respektere 
observatørernes fortrolighed og 
ikke oplyse deres navne. 

Hvor mange rapporter? 


Af mange forskellige grunde kom¬ 
mer der erfaringsmæssigt færre 
ufo-rapporter, end der faktisk 
bliver set ufoer. De to vigtigste 
grunde er frygt for ikke at blive 
troet og/eller den kendsgerning, at 
mange mennesker ikke ved, hvem 
de skal kontakte om deres obser¬ 
vationer. 

Selv om der var klare 
instruktioner om, at ufo-rap¬ 
porter, som blev sendt til mili¬ 
tærbaser, civile lufthavne og poli¬ 
tistationer, skulle videresendes til 
Forsvarsministeriet for nærmere 
undersøgelse, fungerede dette 
nationale rapporteringssystem 
ikke altid lige godt. Sagsakterne 
fra ufo-observationerne den 30. 
og 31. marts 1993 fortæller meget 
tydeligt, at der var adskillige rap¬ 
porter, der aldrig nåede frem til 
ministeriet. 

Det fremgik i et lokalt blad, at 
politifolk i Liskeard i Cornwall så 
en ufo, og at objektet blev ”set af 
andre politifolk i hele Devon og 
Cornwall”. Vi kan kun gætte på 
antallet af observationer, der ikke 
blev indrapporteret den nat. 

Radar 


Jeg gik i gang med en detaljeret 
undersøgelse af disse observa¬ 


tioner, hvor jeg arbejdede tæt 
sammen med RAF, kolleger i 
Forsvarets Efterretningstjeneste 
og ansatte ved Ballistic Missile 
Early Warning System hos RAF 
Fylingdales. 

Som en af de første ting be¬ 
stilte jeg de radarbånd, der var 
blevet beslaglagt, og fik dem sendt 
til mig i Forsvarsministeriets ho¬ 
vedkvarter i Whitehall. Radarda¬ 
taene var overspillet til standard 
VHS videokassetter og ankom 
kort efter. Jeg gennem så båndene 
sammen med relevante RAF-spe- 
cialister, der fortalte mig, at der 
på båndene var nogle mærkelige 
radarekkoer, men at der ikke 
kunne konkluderes noget endeligt. 
Radar er ikke en eksakt viden¬ 
skab, og under særlige forhold 
kan der opstå falske ekkoer. 

Fly 


Der blev senere foretaget en mere 
formel vurdering at radardataene. 
Desværre virkede en af radar¬ 
antennerne ikke i den aktuelle 
periode, så kun den sekundære 
flyovervågnings radar var i funk¬ 
tion. Men med dataene fra denne 
samt andre informationer var 
vi i stand til at skabe et billede 
af al fly- og helikopteraktivitet 
over Storbritannien, så vi kunne 
tage dem med i undersøgelserne 


og udelukke dem fra vores efter¬ 
forskning hvis nødvendigt. 

RAF Fylingdales og Cosmos 2238 


Ballistic Missile Early Warning 
System ved RAF Fylingdales 
med de kraftige rum-sporingsra¬ 
darer var et vigtigt redskab i min 
ufo-forskning. Varslingssystemet 
gjorde mig hurtigt opmærksom 
på, at den russiske raket, som 
sendte kommunikationssatellit¬ 
ten Cosmos 2238 i kredsløb, var 
vendt tilbage til Jordens atmo¬ 
sfære. Vi mente, at det var den 
mulige forklaring på en sværm af 
ufo-observationer, som fandt sted 
omkring kl. 01.10 den 31. marts 
Som en interessant fodnote kan 
nævnes, at ufologer heriblandt 
Jenny Randles engang har sagt, at 
nogle ufoer kan være interesserede 
i satellitundergange! 

Ufologer 


De færreste ufologer havde hørt 
om dette tilfælde, før jeg skrev 
om det i 1996 i min første bog 
”Open Skies Closed Minds”. En 
ufolog, som havde været indblan¬ 
det i sagen, var Doug Cooper. Jeg 
arbejdede tæt sammen med ham 
i min officielle forskning, som en 
del af en ny, mere åben politik, 
som jeg havde opfordret til. Nogle 

Observationer 




Nick Pope har for forste gang givet 
almindelige mennesker indsigt i det 
ellers så lukkede ufo-arkiv i det britiske 
forsvarsministerium. 

( Foto: Via sat Explorer ) 


Nick Pope har 
skrevet to ufo¬ 
bo ger: "Open Skies, 
C losed Minds" 
fra 1996 og ”The 
(Jn in vited ’ ’ fra 1997 
- samt to science 
fiction-romaner: 
“Operation Thun¬ 
de r C hild” og 
Opera t ion L igh t- 
ning Strike”. 


ufologer havde ligesom Doug ta¬ 
get godt imod dette initiativ, mens 
andre desværre så mig som en 
skummel Man-in-Black og næg¬ 
tede at have noget at gøre med 
Forsvarsministeriet. De troede, at 
vi var en del af en sammensvær¬ 
gelse, som skulle sløre sandheden 
om ufoerne. 

Doug viste mig sin egen rap¬ 
port om observationsbølgen. Lige 
som os konkluderede han, at Cos- 
mos 2238 raketten var den sand¬ 
synlige forklaring på sværmen af 
observationer kl. 01.10. Men der 
var nogle interessante godbidder 
i han rapport, inklusive en hen¬ 
visning til, at en af ufo-observa¬ 
tionerne havde skræmt kvæget på 
en mark. Kvæget skulle angiveligt 
have været rastløst på et tidspunkt 
mellem midnat og 01.00. Ob¬ 
servatørerne beskrev deres store 
forbløffelse over at se koerne stå 
i en cirkulær formation midt på 
marken, alle fuldstændig tavse. 

Det britiske ufo-mysterium 


Den 1. november 2006 viste 
Channel Fiveen dokumentar¬ 
udsendelse på en time med titlen 
”The British UFO Mystery” (også 
vist på Viasat Exporer den 25. 
marts og 18. maj 2007). Denne 
dokumentarudsendelse var en del 
af Channel Fives anden ”Stran- 
ger Than Fiction”-serie. Produkti¬ 
onsselskabet Steel Spyda forsøgte 


' i 


ii 


FROM THE BESTSELLING AUTMOR OF 


IHiHPOSÉ OF 
THE RLMDUCTIOfl 
PHENOMENON 


NICK POPE 

THE GOVERNMENT S UFO EXPERT 


noget nyt. De Fik Forsvarsministe¬ 
riets dokumenter om sagen (som 
fyldte 105 sider) og baserede deres 
program på dette materiale. 


”The British UFO Mystery” 
bliver vist for danske seere på 
Viasat Exporer den 18. maj 
2007 kl. 17.00. 


Skeptikere 


Skeptikerne tilsluttede sig Cosmos 
2238-forklaringen (som Forsvars¬ 
ministeriet kendte til dengang) 
i deres forklaring på 01.00 ob¬ 
servationssværmen og forsøgte 
prompte at tilpasse alle de andre 
observationer til den og lod 
antyde, at de observatører, som 
havde set en ufo på et andet tids¬ 
punkt, havde set forkert på uret 
nogle endda med flere timer! 

Hemmelige projekter 


En teori, der ofte bliver hentet 
frem som forklaring på nogle 
af de mest bemærkelsesværdige 
ufo-observationer, er, at de kan 
være prototyper af nye fly eller 
UAV’er (ubemandede, fjernsty¬ 
rede fly). Der vil selvfølgelig altid 
foregå testflyvninger af forskellige 
tingester, som man ikke ser på 
Farnborough fly-showet de næste 
mange år, men det er nu en gang 
sådan, at man tester disse fartøjer 
bestemte steder, så det, i hvert 
fald for regeringen, er muligt at 
skelne mellem tophemmelige pro¬ 
jekter og ufoer. 

Med hensyn til Aurora (en 
påstået hypersonisk erstatning 
forSR-71 Blackbird) rettede vi 
i forbindelse med marts 1993 
ufo-observationerne henvendelse 
til de amerikanske myndigheder 
gennem den britiske ambassade i 
Washington. Var det muligt, at et 
eller andet var gået galt i de nor¬ 
male procedurer for overflyvning 
af et andet land, og kunne vores 
ufo-observationer skyldes en ame¬ 
rikansk prototype? 

Svaret, jeg fik, var usædvanligt. 
Amerikanerne havde haft deres 
egne observationer af disse store, 
trekantede ufoer og ønskede at 
få at vide, om RAF var i besid¬ 
delse af et fartøj, som var i stand 
til at svæve ganske langsomt og 
så pludselig accelerere til en ha¬ 
stighed på adskillige tusinde km i 
timen. Vi ville ønske, at vi havde! 
Det interessante ved dette var, at 
nogen i USA stadig interesserede 
sig for ufoer, på trods af at man i 
1969 angiveligt indstillede denne 
aktivitet, da man lukkede Project 
Blue Book. 

Desværre manglede brevet om 
Aurora til den amerikanske am¬ 
bassade som det eneste dokument 
i den sagsmappe, Steel Spyda 
modtog på baggrund af deres 
FOIA-henvendelse (ansøgning 
om aktindsigt i offentlig forvalt¬ 
ning) i forbindelse med marts 
1993 ufo-observationerne. 

Jodrell Bank Observatory 


Ikke alle observationerne i obser¬ 
vationssværmen 01.10 kan for¬ 
klares med Cosmos 2238. Skepti¬ 
kerne blev modsagt af professor 
Ian Morrison, leder af Jodrell 
Bank Observatory (som næppe 
tror på ufoer!), som i dokumenta¬ 
ren ”The British UFO Mystery” 
sagde: 


”Folk så nogle gange et møn¬ 
ster af lys, som forblev i denne 
formation i måske adskillige 
minutter, og ærlig talt så tror jeg 
ikke, at det kan skyldes rumaffald 
eller lignende, som splintres og 
brænder op. Sådanne genstande 
overlever kun kortvarigt og træk¬ 
ker alle striber på himlen, og de¬ 
res indbyrdes placering vil sand¬ 
synligvis ændre sig under deres 
flugt over himlen.” 

Konklusion 


I en briefing, som jeg forberedte 
for min divisionschef den 16. april 
1993, skrev jeg: 

”Det ser ud til, at et uidentifi¬ 
ceret objekt af ukendt oprindelse 
opererede i det britiske luftrum 
uden at blive registreret på radar; 
dette vil have meget stor forsvars¬ 
mæssig betydning, og jeg anbe¬ 
faler, at vi foretager yderligere 
undersøgelser inden for Forsvars¬ 


ministeriet eller sammen med de 
amerikanske myndigheder.” 

Min divisionschef var normalt 
skeptisk over for ufo-fænomenet, 
men i dette tilfælde var han enig 
med mig i min konklusion. Hans 
brev fra den 22. april 1993 til den 
assisterende leder af staben i fly¬ 
vevåbenet (en af de højest range¬ 
rede RAF officerer) udtalte: 

”Kort fortalt: Der ser i dette 
tilfælde ud til at være beviser for, 
at et uidentificeret objekt (eller 
objekter) af ukendt oprindelse 
opererede over de britiske øer.” 

Dette er sikkert det nærmeste, 
Forsvarsministeriet nogensinde vil 
komme på at sige, at ufo-fænome¬ 
net er andet og mere end misfor¬ 
tolkninger og svindelnumre. 

□ 

Kilde: 


UFO DATA Magazine, januar-fe¬ 
bruar 20011-for & km/i 


Nyt britisk ufo-blad 


Artiklen ”Det britiske ufo-my¬ 
sterium” er oversat f ra det nye 
tidsskrift ”UFO DATA Maga- 
zine”, hvor Nick Pope har en 
fast klumme. 



For tre år siden ophørte ud¬ 
givelsen af ”UFO Magazine”, 
som på daværende tidspunkt var 
Storbritanniens eneste ufo-blad 
til salg i landets kiosker, og som 
samtidig var et af de toneangi¬ 
vende ufo-tidsskrifter i verden. 
Bladdøden hang sammen med 
Graham W. Birdsalls pludselige 
død. Graham Birdsall begyndte 
sammen med broderen Mark 
som aktive medlemmer i York- 
shire UFO Society og var i om¬ 
kring 25 år den altoverskyggende 
drivkraft bag ”UFO Magazine”. 

Nu er Graham Birdsalls 
livsværk videreført af Rus- 
sell Callaghan, der redigerer 
”UFO DATA Magazine”, som 
i indhold og udstyr ligner sin 
forgænger. 

Læs mere om ”UFO DATA 
Magazine” på: 
www.ufodata.co.uk 

Ikmh 

SUFOI præsenterer 



Jubilæumskonference 2007 

Kom og hør nogle af de mest spændende historier om ufoer den 
10. november 2007 i Lyngby Kulturhus. 

Dagens program er: 




13.00 Velkomst v/SUFOFs formand, 

Kim Møller Hansen 

13.15 Prominent dansk bilstopsag 

Det var en mørk aften i 1995, 
da en ung mand kørte mod 
Brande i sin BMW. Instru¬ 
menterne begyndte at te sig 
mærkeligt, og bilen gik i stå. 

Uden varsel „eksploderede“ et 
enormt kraftigt lys ned over vognen. Observatøren 
kommer og fortæller selv om denne enestående ufo¬ 
hændelse. 


14.00 Danske ufo-fotos i 50 år 

v/Ole Henningsen, SUFOI 
Gennem 50 år har SUFOI 
modtaget fotografier med 
ejendommelige fænomener på 
til nærmere bedømmelse. Ole 
Henningsen vil i sit indlæg 
med billeder og videoklip vise, 
hvilke typer af billeder, der 
ligger i arkivet. 

14.40 Pause 


15.00 Er der nogen? v/astrofysiker 
Michael Linden-Vørnle 
Er vi alene i det umådelige 
verdensrum, eller vrimler det 
med liv derude? Vi ved det 
endnu ikke. I de seneste år er 
astronomer, biologer, geologer 
m.fl. imidlertid begyndt at 
arbejde sammen under over¬ 
skriften "astrobiologi” for 
at søge efter svaret på dette 
spørgsmål. I foredraget giver Michael Linden-Vørnle 
et overblik over universets udvikling "fra big bang til 
DNA” og præsenterer de seneste resultater fra astro- 
biologien. 

15.30 Har der været mennesker på 
Månen? v/cand. scient. Steen 
Eiler Jørgensen 
Har der været mennesker på 
Månen? Mange danskere mener 
nej, og det må i så fald være en 
af de største konspirationer i 
historien. Steen Eiler Jørgensen, 
formand for Dansk Selskab for 
Rumfartsforskning, prøver at se den udbredte konspi¬ 
rationsteori i et bredere perspektiv. 

16.00 Pause 


16.20 Det britiske forsvarsministerium 
og ufoer (foredrag på engelsk) 
v/Nick Pope (England) 

Den britiske regering startede 
en efterforskning af ufo-obser¬ 
vationerne gennem en enhed 
analog til det kendte 


O 

uam 




projekt Blue Book hos det amerikanske luftvåben. 
Efter denne enhed var etableret i England, modtog 
den over 10.000 rapporter om ufoer, lige som den 
blev involveret i andre mysterier som bortførelser og 
korncirkler. På konferencen kan du høre om den fas¬ 
cinerende, officielle ufo-enhed fra personen, der havde 
ansvaret for den, Nick Pope. 

17.00 Er vi blevet klogere på ufo¬ 
fænomenet? 

v/Toke Haunstrup, SUFOI 
Et halvt århundrede er gået, 
siden SUFOI begyndte at 
indsamle beretninger om usæd¬ 
vanlige himmelfænomener. 

Mere end 15.000 rapporter er 
det blevet til, og mange timer er gået med at under¬ 
søge observatørers beretninger. 

I anledning af 50 års jubilæet satte SUFOI sig derfor 
for at besvare spørgsmålet: Er vi blevet klogere på 
ufofænomenet? Og svaret var ja! Dette dokumenteres 
i rapporten ”50 år med ufoer - hvidbog over SUFOIs 
rapportarbejde”. Rapportens konklusioner både over¬ 
rasker og provokerer og viser, at mange forhold spiller 
en rolle ved observatørers oplevelser af usædvanlige 
himmelfænomener. 


17.30 Afslutning v/SUFOFs formand, 
Kim Møller Hansen 




Konferencen afholdes den 10. november 2007 fra kl. 13.00 til 
kl. 18.00. 

Den finder sted i Lyngby Kulturhus, Klampenborgvej 215B, 
2800 Lyngby (over for Lyngby Storcenter). 

Billetter koster kr. 120 per person. 


Bestilling af billetter: 

Indbetal kr. 120 per billet med angivelse af navn og 
adresse til SUFOI, girokonto 9 11 77 25. Eller overfør 
beløbet via Netbank til regnr. 3113 konto 9 11 77 25. 
Billetterne tilsendes med posten. Kun besøgende med 
billet er garanteret adgang til konferencen. 

Billetter kan også bestilles på kuponen side 23. 

Bermuda Trekanten lever endnu! 


"Alle vores elektroniske og magnetiske navigationsinstrumenter var 
ude af drift. Kompasnålen drejede rundt og rundt, selv om flyet fløj lige 
fremad. (...) I stedet for som ventet at se den blå himmel, var alt indhyl¬ 
let i en mørk, grålighvid dis. Sigtbarheden så ikke ud til at være mere end 
tre km. Vi kunne nu hverken se havet, horisonten eller himlen. Luften var 
meget rolig, og der var hverken lyn eller regn. Jeg vil kalde det for en 
'elektronisk tåge', da det så ud, som om det var det, der forstyrrede vores 
instrumenter. 


Med bøgerne ”The Bermuda 
Triangle” (1974) og ”Without 
a Trace” (1977) (som udkom 
hhv. 1976 og 1978 på dansk hos 
Bogans Forlag) gjorde Charles 
Berlitz farvandet mellem Floridas 
sydspids og øerne Bermuda og 
Puerto Rico verdensberømt som 
det trekantformede havområde, 
hvor fly og skibe igennem år¬ 
hundreder er forsvundet ganske 
sporløst. 

Den såkaldte Bermuda Trekant 
er også blevet behandlet af mange 
andre forfattere, men en del har 
tydeligvis skrevet af efter hinan¬ 
den, ”glemmer” vigtige oplysnin¬ 


ger m.m. og bidrager således ikke 
med ret meget nyt til at belyse det 
tilsyneladende mysterium. 

En enkelt forfatter har dog 
skilt sig markant og positivt ud, 
nemlig forskningsbibliotekar Law- 
rence David Kusche, der i 1975 
fik udgivet bogen ”The Bermuda 
Mystery Solved”, som så særde¬ 
les kritisk på mysteriet og i rigtig 
mange tilfælde kunne påvise, at 
der ikke var hold i mange af de 
oplysninger, som Bermuda Tre¬ 
kant-forfatterne - ikke mindst 
Charles Berlitz fremlagde. 

Mange mystiske forlis er hverken 
gådefulde og ”sporløse”, men har 



efterladt sig vragrester, er sket i 
meget dårligt vejr eller i et far¬ 
vand langt fra Bermuda Trekan¬ 
ten. Forklare alle de 60 skibs- og 
flyforlis, som han undersøgte, kan 
Kusche dog ikke. 

I de seneste 25 år har der været 
ret stille omkring det farlige hav 
bortset fra en ny teori i ny og 
næ om årsagen til de mange gå¬ 
defulde forlis. Nye mediehistorier 
om dramatiske og gådefulde for¬ 
svindinger har det været sparsomt 
med - så er mysteriet dødt? 

Nej, slet ikke, hvis man skal 
tro Gian J. Quasar, der i 2003 
udgav bogen ”Into the Bermuda 
Triangle”, og som bestyrer den 
interessante hjemmeside www. 
bermuda-triangle.org. Faktisk er 
mere end 1.000 skibe og fly for¬ 
svundet i de seneste 25 år! 


Betegnelsen ” Trekant ” (Triangle) 
dukkede op forste gang i 1952, 
da George X. Sand skrev artiklen 
”Sea Mystery at our Back Door” i 
tidsskriftet ”Fate”. Og navnet ” Ber¬ 
muda Trekanten ” (Bermuda Triangle) 
blev opfundet af Vincent Gaddis i 1964 
i artiklen ”The Deadly Bermuda Tri¬ 
angle” i tidsskriftet ”Argosy Ingen af 
de mange forfattere, som har skrevet 
om Bermuda Trekanten, er enige om 
det dødelige farvands præcise grænser, 
men der er dog enighed om, at Jlertal¬ 
let af forsvindingsnumrene finder sted 
i trekantsområdet mellem det sydlige 
Florida, Bermuda og Puerto Rico. 

( Kort: fra bogen "lnto the Bermuda 
Triangle ”) 


AF KIM MØLLER 
HANSEN 

www.bermuda-triangle.org 

Bermuda-Triangle.org er 
Gian J. Quasar hjemmeside. 
Den blev oprettet i 1999, 
mens han indsamlede stof om 
Bermuda Trekanten til bogen 
“Into the Bermuda Triangle 
- Pursuing the Truth Behind 
the World’s Greatest My- 
stery". I dag giver hjemmesi¬ 
den opdateringer på mysteriet 
med fx lister over forsvundne 
skibe og fly, gennemgang af 
teorier, behandling af facts & 
myter ligesom den oriente¬ 
rer om Gian J. Quasars andre 
bøger og projekter. 


Alene i 1978-79 forsvandt 18 
fly på mystisk vis, men kun 2-3 
hændelser blev omtalt i de ame¬ 
rikanske aviser. Og hændelserne 
er ikke mindre gådefulde end i 
"gamle dage". Men da der ofte at 
tale om mindre både og fly, som 
"bare" er væk, og ikke dramatiske 
forlis, nedstyrtninger etc. med 
mange døde og kvæstede, finder 
historierne ikke vej til medierne. 
Men de registreres hos National 
Transportation Safety Board 
(NTSB) i Washington, D.C., og 
her taler statistikkerne deres tyde¬ 
lige sprog: 

• 1964-1974: 37 fly forsvundet 

• 1975-1984: 41 fly forsvundet 

• 1985-1994: 32 fly forsvundet 

• 1995-2003: 20 fly forsvundet 
I gennemsnit forsvinder der 

ifølge NTSB’s statistikker 4 fly 
årligt. Og nogle af hændelserne 
er virkelig hårrejsende. Der er ek¬ 
sempler på, at to fly er fløjet med 
få kilometers afstand, hvorefter 
det ene pludselig er forsvundet. 



Eller at folk i en lufthavn har 
set et fly lægge an til landing, og 
flyvekontrollen har haft radio¬ 
kontakt med piloten, men at flyet 
aldrig er landet! 

I 2000 forsvandt 130 både/ 
skibe sporløst, og Gian J. Quasar 
siger, at det gennemsnitlige tal er 
20-30 sporløst forsvundne skibe 
pr. år! 

Vi bliver jo ikke så meget klo¬ 
gere om fænomenet ved at læse de 
mange (ofte spændende) hændel¬ 
sesforløb, bortset fra en forståelse 
af, at de kræfter, der åbenbart er 
på spil, rammer tilfældigt, pludse¬ 
ligt uden varsel og under mystiske 
omstændigheder. Mere interessant 
er det at læse beretningerne fra 
de mennesker, som har oplevet 
mystiske fænomener i Bermuda 
Trekanten og mod alle odds har 
overlevet og været i stand til at 
give en førstehåndsbeskrivelse. 

De bedste kapitler i "Into the 
Bermuda Triangle" omhandler 
sådanne sager, og her bringes en 
smagsprøve (oversat af Flemming 
O. Rasmussen) fra bogen: 

Da Bruce Gernon passerede 
Andros Island i sit Bonanza.fly 
på sin vej mod Bimini den 4. de¬ 
cember 1970, så han et mærkeligt 
meteorologisk fænomen, som 
ligner andre observationer af den 
ukendte "elektroniske tåge". 

Klokken havde passeret 1 5, og 
Gernon var lettet fra Andros Is¬ 
land, da han sammen med sin far, 
Bruce Gernon Senior, og arbejds- 
kollegaen Gus Lafayette så en 
linseformet sky hænge meget lavt 
over havet. De bemærkede den, 
fordi den befandt sig lavere end 
noget, de tidligere havde set, om¬ 
kring 150 m over havoverfladen. 
Da de fortsatte deres stigning (ca. 
300 m i minuttet), bemærkede de, 
at den linseformede sky ændrede 
sig til en enorm stor cumulussky, 
som så ud til stige med samme 
hastighed, som de gjorde. I løbet 
af nogle få minutter opslugte den 
Bonanzaen, indtil Gernon fløj 
oven over den og op i klar himmel 


i 3.500 meters højde. Gernon så 
bagud og opdagede, at skyen var 
blevet endnu større og ændrede 
form til en halvcirkel bag dem. 
Kort efter så de en anden sky, 
der opbyggede sig foran dem. 

Da de nærmede sig skyen, så de, 
at den blev dannet ved havover¬ 
fladen, akkurat som den sky de 
havde bag sig, men i dette tilfælde 
strakte den sig op i omkring 
18.000 meters højde. Gernon 
besluttede at flyve uden om den. 
Men efter adskillige kilometer 
opdagede de, at skyen krummede 
sig omkring dem mod øst. I dette 
øjeblik gik det op for dem, at det 
var den samme sky. Uden for 
deres synsfelt havde den dannet 
en gigantisk doughnut, som helt 
omkransede dem. Gernon mente, 
at den måtte have en diameter på 
omkring 50 km, da sigtbarheden 
den dag var omkring 15 km, og 
skyerne strakte sig længere, end 
han kunne se. 

Gernon indrømmer, at han 
følte det, som om han var buret 
inde - skyen var for høj til, at 
hans Bonanza kunne flyve over 
den, og det var umuligt at flyve 
under den. Den doughnut-for¬ 
mede sky omkransede dem sta¬ 
dig, indtil den nu kun havde en 
indvendig diameter på 5 til 8 km. 
Usædvanligt klare, hvide lyn glim¬ 
tede på skyens inderside, og den 
blev mørkere og mørkere. 

Gernon fortæller: 

"Jeg opdagede en stor U-for- 
met åbning i den vestlige side af 
doughnut-skyen. Jeg havde intet 
andet valg end at dreje af og for¬ 
søge at flyve ud gennem åbningen. 
Da vi nærmede os, holdt vi udkig 
efter toppen af U-åbningen, hvor 
den dannede et hul. Hullet i skyen 
dannede nu en perfekt horison¬ 
tal tunnel, halvanden kilometer 
bred og mere end 15 km lang. Vi 
kunne se den klare blå himmel på 
anden side. 

Vi så også, at tunnellen hur¬ 
tigt skrumpede ind. Jeg gassede 
motoren op ved at give den flere 


◄ 

“Into the Bernmcia Triangle ” er på 294 sider, illustreret og koster 14,95 US$. Den 
er velskrevet, har et velfungerende register, gode noter og en omfattende kildeliste. 
Bogens hedste kapitler er klart dem, hvor Gian J. Quasar giver baggrunden for 
mysteriet i fortid og nutid og gengiver de mystiske hændelser fra nyere tid - ikke 
mindst dem, hvor folk har overlevet uhyggelige ting i området og efterfølgende har 
fortalt om deres oplevelse. Svagest står de kapitler, hvor forfatteren skal have alt 
med, som i gennem tiderne er blevet sat i forbindelse med mysteriet, fx At lånt is 
og andre forsvundne kulturer. Gian J. Quasar siger, at “...selv hvis vi kunne finde 
hvert eneste forsvundne skib og Jly, har vi ikke lost mysteriet, for mysteriet hand¬ 
ler ikke om hvor, men hvorfor og hvordan... ” 












Fænomener 


UFO-NYT 2/2007 I 1 


omdrejninger, hvilket bragte vores 
hastighed op i det farlige område 
på 370 km/t. Da vi fløj ind i tun¬ 
nellen, var dens diameter skrum¬ 
pet ind til blot 60 m. 

Jeg var overrasket over, hvor¬ 
dan tunnellen nu så ud. Den var 
kun halvanden kilometer lang, 
og ikke som jeg tidligere anslog 
10 gange så lang. Lyset fra efter¬ 
middagssolen skinnede gennem 
udgangshullet og frembragte en 
silkeagtig, hvid glød på siderne. 
Siderne var perfekt runde og trak 
sig langsomt sammen. Hele vejen 
rundt var der små totter af skyer i 
en grålig farve. Skyerne hvirvlede 
mod uret rundt om flyet. 

Vi befandt os kun 20 sekunder 
i skyen, før vi slap ud af den. 

I omkring fem sekunder havde 
jeg en underlig følelse af at være 
vægtløs. Da jeg kiggede bagud, 
snappede jeg efter vejret, da jeg så 
tunnellens vægge falde sammen 
til en smal spalte, som langsomt 
roterede med uret. 

Alle vores elektroniske og mag¬ 
netiske navigationsinstrumenter 
var ude af drift. Kompasnålen 
drejede rundt og rundt, selv om 
flyet fløj lige fremad. (...) I stedet 
for som ventet at se den blå him¬ 
mel, var alt indhyllet i en mørk, 
grålighvid dis. Sigtbarheden så 
ikke ud til at være mere end tre 
km. Vi kunne nu hverken se 
havet, horisonten eller himlen. 
Luften var meget rolig, og der 
var hverken lyn eller regn. Jeg vil 
kalde dette for en ’elektronisk 
tåge’, da det så ud, som om det 
var det, der forstyrrede vores in¬ 
strumenter. (...) Vi var i den elek¬ 
troniske tåge i tre minutter, da fly¬ 
vekontrollen over radioen fortalte 
os, at han havde identificeret et fly 
lige over Miami Beach med kurs 
mod vest. Jeg så på mit ur og op¬ 
dagede, at vi havde fløjet i mindre 
end 34 minutter. Vi kunne ikke 
være nået til Miami Beach vi 
skulle nærme os Bimini-øerne. Jeg 
fortalte flylederen, at han måtte 
have identificeret et andet fly, og 
at vi var omtrent 140 km sydvest 
for Miami og stadig på udkig ef¬ 
ter Bimini. 

Pludselig begyndte tågen at 
dele sig på en mærkelig elektro¬ 
nisk facon. Lange vandrette linjer 
dukkede op i tågen på begge sider 
af os. Linjerne bredte sig i 6 eller 
8 km lange sprækker. Vi kunne se 
den blå himmel gennem spræk¬ 
kerne. Sprækkerne fortsatte med 
at udvide sig og samle sig. I løbet 
af otte sekunder var alle spræk- 

ker samlet i en, og den grå tåge 
forsvandt. Det eneste, jeg kunne 
se, var en skinnende blå himmel, 
så mine pupiller trak sig sammen 
på grund af det kraftige lys. Så 
fik jeg øje på revene ud for Miami 
Beach lige under mig.” 

Både fascineret og forvirret 
over sin oplevelse begyndte Ger- 
non at lave nogle beregninger. 

Han så på sit ur. Han havde kun 
fløjet i 47 minutter. Alligevel 
måtte han have fløjet mindst 400 
km. Han kunne på ingen måde 
flyve så hurtigt. ”Jeg kunne rent 
logisk ikke forstå, hvad der var 
sket under flyvningen. Jeg følte, 
at flyvningen var meget betyd¬ 
ningsfuld og gennemgik den i min 
hjerne adskillige gange den dag.” 

Gernon hørte om Bermuda 
Trekanten i 1972 og om teorierne 
om spring i tid, som fik nogen til 
helt at forsvinde. 

”Jeg fandt ud af, at tid var nøg¬ 
len. Det skulle have taget omkring 
fire minutter at flyve gennem tun¬ 
nellen, da den så ud til at være 
15 til 25 km lang. Det var faktisk 
den tid, det tog os flyve fra uvej¬ 
ret og nå den klare himmel. Det 
mest bemærkelsesværdige er, at vi 
ikke kom ud af uvejret 150 km fra 


Miami, som vi skulle.... Vi havde 
fløjet en strækning på 160 km og 
en tidsspand på 30 minutter på 
lidt mere end tre minutter. 

(...) Jeg bemærkede ikke andre 
farver end grå nuancer. Det var 
den farve, tågen havde. Det er 
en af grundene til, at jeg kalder 
den for elektronisk tåge. (...) Jeg 
bemærkede lidt turbulens i forbin¬ 
delse med tågen. Da flyet nåede 
enden af tunnellen og fløj fra 
uvejret, havde jeg en fornemmelse 
af, at der ingen tyngdekraft var. 
Jeg følte det også, som om vi fik 
et kraftigt skub i flyveretningen. 
Samtidig med denne dannede der 
sig kondensstriber ved vingespid¬ 
serne i omkring 10 sekunder. 

Det var på dette tidspunkt, at 
den elektroniske tågen omsluttede 
flyet. Jeg tror, at flyet fløj i klart 
vejr, men det viste sig at være 
IMC (instrumentale meteorologi¬ 
ske forhold), da tågen omsluttede 
flyet. Med andre ord, jeg fløj ikke 
gennem tågen, jeg fløj med tågen. 
Det sætter tingene i et lidt andet 
perspektiv for en pilot at opfatte 
det, og dette kan være årsagen til, 
at piloter bliver tid/rum desorien¬ 
teret.” 





Bruce Gernon, 
ca. 197(1 

Fænomener 


Mens de fleste piloter og skibs¬ 
kaptajner gennem de seneste 30 
år har forsonet sig med, at deres 
observationer er uforklarede og 
pludselige begivenheder, spekule¬ 
rer Gernon fortsat over, hvad der 
skete for ham. Hans undersøgel¬ 
ser har ført ham til den konklu¬ 
sion, at efter uvejret forsvandt, 
var den elektroniske tåge i stand 
til at drive omkring i mange timer. 

Set i lyset af denne mulighed 
kan mange, men måske ikke alle, 
observationer i Bermuda Trekan¬ 
ten med uforklarlig tåge og elek¬ 
tromagnetiske uregelmæssigheder 
skyldes eftervirkningerne af denne 
type meteorologiske dannelser. 
Men mange har fortalt, at disse 
”elektroniske tåger” pludseligt er 
dukket op ud fra intet. De synes 
at blive dannet rent tilfældigt og 
forsvinde lige så hurtigt uden at 
forårsage uvejr. 



Bruce Gernon har været aktiv pilot i 
Bermuda Trekanten i næsten 40 år og 
har selv oplevet skræmmende og ufor¬ 
klarlige ting, mens han har Jlojet i om¬ 
rådet. Sammen med Roh MaeGregor 
har han skrevet bogen ”The Fog ”, hvor 
de beskriver, hvorledes et meteorologisk 
fænomen - elektronisk tåge - måske 
kan forklare områdets gådefulde hæn¬ 
delser. 


Gernon har tænkt meget over, 
hvad der skete for ham, og han 
har været ekstra opmærksom, når 
han siden har fløjet i Bermuda 
Trekant-området. Han har fløjet 
i mange tusinde timer i området. 
Han er en fremragende observatør 
med et skarpt øje for detaljer, og 
han har en lige så fremragende 
hukommelse. Han har også set 



Bruce Gernon i dag sammen med Rob 
MaeGregor (tv.). 


andre fænomener. Omkring tre 
måneder senere så han en ”ufo” 
accelerere hen mod ham. Han 
husker, at der var et besynderligt 
sammentræf mellem den og hans 
tidligere oplevelse. 

”Vi fløj om natten omkring 
kl. 21.30 i februar, og vejret var 
CAVU (maksimumhøjde og ube¬ 
grænset sigtbarhed). Vi fløj over 
Miami i 3.000 meters højde med 
retning mod Bimini. Da vi var 


nogle få kilometer fra kysten, 
så vi et ravfarvet lys øst for os. 
Pludselig fløj det mod os med 
en utrolig hastighed. Det var på 
kollisionskurs med os, og i løbet 
af sekunder var det lige foran os. 
Det var klart ravfarvet og havde 
en facon som en tallerken med 
en diameter på omkring 100 m. 
Det var massivt, og jeg mener, at 
dets masse var af en fast natur og 
ikke blot en slags lys. Jeg drejede 
skarpt mod venstre for at undgå 
kollision. Da jeg så tilbage for at 
se, hvor det var, forsvandt det. 

Det kan have været en illusion 
selv om vi begge så nøjagtigt 
det samme. Det er interessant at 
bemærke, at ufoen fløj på den 
samme kurs, som jeg fløj, da jeg 
fløj gennem tidstunnellen og så 
den elektroniske tåge.” □ 


I llustrationerne i denne artikel 
stammer fra bogen “I nto the 
Bermuda Triangle” og hjemmesi¬ 
den www.bermuda-triangle.org. 


Knapt så mystisk 

I juli 1997 fandt folkene om 
bord på et engelsk flådefartøj 
en forladt båd i Bermuda Tre¬ 
kanten. HMS London fandt den 
tyske båd Ruth, som drev om¬ 
kring uden mandskab og så ud, 
som om den kun havde været 
forladt i et par dage. Båden var 
uskadt, og på bordet i kahytten 
lå en bog. 

Kommandøren på HMS 
London , Iain Green, fortalte 
senere, at det først var, da 
køleskabet blev åbnet, at det 
gik op for ham, at båden havde 
været til havs i lang tid. Den 
rådne stank af kød og andre 
madvarer bølgede ud mod 
folkene f ra HMS London. 

Flådefartøjet tog Ruth på 
slæb og sejlede mod Puerto 
Rico, da navigationssyste- 


Det engelske flåde fartoj “HMS London 


met og motoren gik i stå. Det 
lykkedes dog for mandskabet at 
nå i havn, og adskillige aviser 
- blandt andet engelske ”The 
Times” - bragte historien. 

Båden tilhørte et tysk ægte¬ 
par, og en tid frygtede myn¬ 
dighederne det værste. Men 
Ralf og Britta Schilling blev 
fundet i deres hjem nær Diis- 
seldorf. De havde ti måneder 
tidligere været på Kanarie Øerne 
og troede, at båden var blevet 
stjålet. Fortøjringen havde sikket 
ikke været sikker nok. Ruth 
var drevet til havs og i løbet af 
de næste par måneder krydset 
Atlanten til Bermuda Trekanten. 

□ 

(Kilde: Malene Steen Nielsen 
Flagga, www.dr.dk) 

Observationer på Borneo 

"En aften fløj kapt. Georg og hans styrmand fra Tawau til øen Labuan. Da 
de forlod Borneos kyst med kurs mod øen, lagde en lysende ufo sig på 
deres højre side...for derefter at flyve rundt om nogle gange og derefter, 
pist væk!..." 


I mine flyvende år som pilot (1958- 
1998) startende med svævefly, 35 
lette motorfly, Lear jet og B-737 har 
jeg ikke set ufoer, kun fænomener 
der kan forklares, men jeg har stu¬ 
deret et utal af ufo-rapporter fra 
pilotkollegaer fra hele verden. Per¬ 
sonligt har jeg mødt piloter, der har 
haft ufoer inde på nært hold under 
flyvninger. Hvor står jeg så selv 
som ufolog? Ja, jeg er skeptisk til 
visse hændelser, og troende i andre. 

Jeg var pilot i Mærsk Air i 
samme tid som kollega Dieter 
Betz (se artiklen i UFO-N yt nr. 3, 
2006) og hørte om hændelsen fra 
anden side. 

Det er meget almindeligt, at 
ufo-interesserede holder meget lav 
profil om deres virke. Det gælder 
især piloter - af hensyn til kar¬ 
riere og omdømme m.v. så man 
må forsigtigt stikke følere ud og 
finde ud af, hvem man kan drøfte 
ufoer med. 

De tossedes paradis 


I 1989 forlod Dieter Betz og jeg 

Mærsk Air og drog ud i den store 
verden. Jeg fik job i Air Nauru, 


som er et nationalt luftfartssel¬ 
skab i verdens mindste republik, 
den tropiske ø Nauru (også kendt 
som de tossedes paradis), der lig¬ 
ger i Stillehavet 32 sømil syd for 
ækvator og 166 østlig længde. Øen 
er på 21 km I 2 og har 9.000 indbyg¬ 
gere. 

I mine fire år som B-737 kap¬ 
tajn her, var der ingen historier 
om ufoer eller hændelser, mens 
jeg var der. Det eneste, der tan¬ 
gerede mysterier på øen, var 
det mytologiske, idet der blandt 
befolkningen var en udbredt tro 
på folket i havets dyb, nemlig 
Kong Neptun og hans havfruer. 
Jeg fortalte om vores havfrue på 
havnefronten i København, men 
undlod dog at fortælle, at hun er 
en skulptur. 

Efter fire års kontrakt med Air 
Nauru drog jeg til Malaysia, hvor 
jeg fik job i Transmile Air, hvor 
jeg hovedsageligt var trænings¬ 
kaptajn på B-737 (1993-1998). 

Ufo med vinduer 


Malaysia er et tropisk paradis, 
der i tidens løb har haft en masse 


ufo-hændelser, og med aliens der 
adskiller sig fra andre steder i 
verden, idet de er minier fra 0,15 
m til 1,00 m. Mange rapporter om 
dette kommer fra den del af Ma¬ 
laysia, der ligger på Borneo. 

I oktober 1995 var der en 
hændelse, der satte noget i gang. 

I en oliepalmeplantage 40 km syd 
for Malaysias hovedstad, Kuala 
Lumpur, blev der ved nattetide 
og i klart vejr og i retning nord 
observeret en lysende ufo lige over 
horisonten - og det stod på i en 
længere periode. Dermed startede 
der en større valfart af ufo-inte¬ 
resserede, presse m.fl. til stedet. 
Der blev rapporteret, at ufoen var 
stationær, og med et kraftigt tele¬ 
skop kunne man se vinduer m.m. 

Jeg var meget skeptisk, fordi 
ufoer normalt bevæger sig rundt 
og slet ikke er stationære i læn¬ 
gere tid. 25 km nord for Kuala 
Lumpur ligger der på et 6.000 fod 
højt bjerg (Genting Highland) et 
spillekasino, hvor bygningerne om 
natten er kraftigt oplyst. Den to¬ 
tale distance fra observationsste¬ 
det til kasinoet er 65 km. Jeg har 
beregnet, at kasinoet ligger vel 


MALAYSIA 

Genting Highland 



AF NIELS SKOUSEN 
KRISTENSEN 


På bjerget Genting 
Highland ligger et 
spillekasino, hvor 
bygningerne om 
natten er kraftigt 
oplyste og kan ses 
Jra en olie palme- 
plan tage mod syd. 

1 oktober 1995 
blev spillekasi¬ 
noet oplevet som 
en lysende ufo. 
(Kort: Henrik 
Klinge Pedersen) 

Læserne skriver 



En Cessna Cara¬ 


van fra Transmile 
A ir fik følgeskab 
af en lysende ufo 
i 1996. 


inden for synsvidde, og retningen 
er perfekt - nå, men det er så min 
mening om den sag. 

Men i det mindste satte hæn¬ 
delsen noget i gang, idet en forret¬ 
ningsmand, hvis firma arrangerer 
konferencer og seminarer, annon¬ 
cerede i dagblade, at en ufo-kon¬ 
ference ville blive afholdt den 17. 
december 1995. Jeg selv og kapt. 
Tan fra Transmile Air deltog sam¬ 
men med 60 andre i konferencen. 


UFORIA - UFO Research in Asia 


En lokal senior-ufolog A. Jamal- 
uddin fortalte på ufo-konferencen 
om årtiers hændelser i Malaysia, 
bl.a. om de små aliens på Borneo. 
Andre deltagere fortalte om deres 
personlige observationer. Den 
mest interessante var en diplomat¬ 
frue, der fortalte om en hændelse 
på New Zealand, hvor hendes 
mand var Malaysias ambassadør. 
Deres bolig lå på en skråning 


vendt mod havet, og en søndag 
morgen ved kaffen opdagede 
fruen en stillestående ufo uden 
for vinduet. Hun bad sin mand 
tilkalde myndighederne, men han 
afviste, idet han mente, at det 
ville anfægte hans troværdighed 
som ambassadør. Efter 20 min. 
forsvandt ufoen, og en halv time 
senere myldrede det med politi og 
presse. Naboerne havde også set 
ufoen og tilkaldt politiet. 

Konferencens højdepunkt var 
fremvisningen af to videoer: Den 
første var ”Roswell Obduktio¬ 
nen”. Den anden video viste film¬ 
klip af flyvende ufoer i Schweiz 
filmet af en Eduard J. Meier. 
Begge betragtes mig bekendt i dag 
som meget tvivlsomme hændelser. 

Konferencen sluttede med op¬ 
rettelsen af foreningen ”Uforia” 
(UFO Research in Asia). 

Ufoer set fra fly og lufthavn 


I 1996 var der to troværdige hæn¬ 
delser, hvoraf to af Transmile 
Airs piloter var involveret i den 
ene. Stedet var i den malaysiske 
stat Sabah på Borneo. 

Hændelse I: Transmile Air bru¬ 
ger Cessna Caravans som ”fragt 
feeder liner” fra små pladser til 
vores B-737, som så flyver frag¬ 
ten fra Kota Kinabalu til Kuala 
Lumpur. 

En aften fløj kapt. Georg og 
hans styrmand fra Tawau til øen 
Labuan (se kort). Da de forlod 
Borneos kyst med kurs mod øen, 
lagde en lysende ufo sig på deres 
højre side for en tid for derefter 


at flyve rundt om nogle gange 
og derefter, pist væk. Hændelsen 
varede kun nogle få minutter. Pi¬ 
loterne rapporterede til Labuans 
militære flyvekontrol. De havde 
dog kun set Cessnaen på deres 
radar. 

Hændelse 2: Denne hændelse 
fandt sted ved Sandakan lufthavn, 
og ufoen blev iagttaget af flyve¬ 
ledere, piloter og andet personale 
ved lufthavnen inkl. Transmile 
Airs agent på stedet. Det var en 
formiddag, hvor en Malaysian 
Airline B-737 var på finale til den 
vestvendte bane. Flyvelederen 
havde givet dem landingstilladelse 
og informerede dem samtidig om, 
at en ufo hang stille i luften vest 
for pladsen i udflyvningssektoren. 
Piloterne bekræftede, at de havde 
den i sigte, hvorpå de landede 
deres fly. Ufoen var kun synlig i 
ca. 5 min. og forsvandt lynhurtigt. 
En halv time senere myldrede 
lufthavnen med politi og militær¬ 
mandskab. 

Det var først et år senere 
(1997), at jeg blev bekendt med 
disse to hændelser. Kapt Georg 
var nu styrmand på vores B-737, 
og det var så på en flyvning sam¬ 
men med mig, at han fortalte om 
observationerne. 

Ja, som man siger: ”Det er 
bedre at have en fugl i hånden, 
end ti på taget.” Mon dog ikke 
en dag vi vil have en virkelig ufo i 
hænde? 

□ 


( Kort: Henrik 
Klinge Pedersen) 

Mange gode år 


Min interesse for ufoer begyndte 
i sommeren 1952, da jeg var i 
Haarby på sydvest-Fyn. Vi var 
nogle stykker, der nød en god 
sommeraften. Pludselig så vi et 
aflangt lys ude i horisonten. Høj¬ 
den var ca. 5-10 grader, stor fart 
og varigheden ca. 8-10 sekunder. 

I 1958 var der en ufo-begiven¬ 
hed. Jeg kan ikke huske om hvad, 
men adressen på SUFOI stod i 
avisen, og så var det bare med at 
få skrevet. Jeg har været medlem 
af SUFOI lige siden, og der har 
givet mange gode timer og ople¬ 
velser. I 1963 var vi fx til et stort 
møde i Fredericia med George 
Adamski og Josef F. Blumrich. 
Det var et interessant møde, og vi 
fik snakket med mange. 

I løbet af 1960’erne fik vi 
dannet en gruppe for Århus og 
omegn, under ledelse af Ole J. 
Knudsen. Vi mødtes en gang om 
måneden på skift i hjemmene. Det 
var en god tid. 

Omkring 1970 havde vi et stort 
møde i Århus. Uden for salen 
havde vi en udstilling, som knapt 
var færdig, da de første gæster 
kom. Så sagde Ole, at jeg skulle 
begynde at sælge billetter, indtil 
de var færdige med udstillingen. 
Pludselig kom folk bare væltende 
ind. Så måtte jeg have fat i min 
kone, Ruth. Cigarkassen var hur¬ 
tigt fuld, så en håndfuld penge 
røg ned i Ruths taske. Det skete 
to gange, inden der blev lidt ro. 
Hvor mange der var, kan jeg ikke 
huske, men der var flere hundrede 
- langt over forventning. Så er det 
dejligt at arrangere noget! 

Senere blev jeg rapportoptager 
og skulle dække en del af Østjyl¬ 
land. Det var en interessant tid. 
Det var sjovt at se, hvordan folk 
opfattede de forskellige ting. Det 
må jo have været godt nok, det 
jeg lavede, for en dag ringede Pe¬ 
ter Nørgaard og spurgte, om jeg 
ville gå ind i repræsentantskabet 
for Østjylland. 

Det var interessant at se ar¬ 
bejdet indefra. En dag ringede 
Peter Nørgaard igen. Nu var det 
alarmcentralen, som trængte til 
en bestyrer. ”Du skal bare have 
en kuglepen, rapportskema og 
en telefonsvarer,” sagde Peter. 
Telefonvagterne blev til to ugers¬ 


vagter. Vi var tre, som passede 
alarmcentralen på skift, så det var 
jo til at klare. 

Der kom mange henvendelser. 
Især fra skoleelever, når de havde 
temauger. De unge mennesker 
havde tit noget at spørge om. Det 
blev så til, at vi skulle aftale en tid 
for et telefoninterview. Så skulle 
de samle spørgsmål sammen, have 
en telefon med ind i klassen, og 
så kunne de spørge om, hvad de 
ville, og jeg skulle svare, så godt 
jeg kunne. Det var noget, der pas¬ 
sede dem. 

Selve rapportarbejdet var 
meget interessant. Man får en 
hel del menneskekundskab og 
undres mange gange. Jeg Fik et 
Danmarkskort som skriveunder¬ 
lag. Det var en stor hjælp, når 
jeg skulle lokalisere, hvor obser¬ 
vationen havde fundet sted. Alle 
kendte verdenshjørnerne af navn, 
men ikke hvor de lå: ”Det var 
mod vest, dér hvor solen står op.” 

Ind i mellem kunne man un¬ 
dre sig meget, og en aften gik det 
galt. En meget oprevet kvinde 
fra Ringsted ringede og fortalte, 
at hun var blevet forfulgt af et 
lys, der sommetider var lige over 
hovedet på hende, og det havde 
forfulgt hende ind gennem en 
skole. Hun var helt hys og ikke 
til at få noget sammenhængende 
ud af. Telefonen var rødgloende. 
Klokken 0.30 tog vi stikket ud 
-efter 51 henvendelser. Næste 
morgen kl. 8.20 begyndte det hele 
igen, da jeg var kørt på arbejde. 

En af henvendelserne kom fra en 
ung mand, som havde hørt i lo¬ 
kalradioen om alt det halløj, der 
havde været. Han kunne fortælle, 
at synderen var roterende laserlys 
på et nyt diskotek, der lige var 
åbnet. Min kone havde omkring 
40 henvendelser den formiddag, 
men nu kunne hun give dem alle 
en forklaring. 

En anden gang, hvor vi havde 
været ude at køre en tur, var tele¬ 
fonsvareren igen aktiveret. Denne 
gang var det en f uld observatør, 
som fortalte i ét væk i 50 min.! 

Mens jeg havde alarmcentra¬ 
len, var der ca. 10 henvendelser 
om dagen. Også fra politiet el¬ 
ler militæret, som ringede for at 
fortælle, at de havde fået henven¬ 


delser fra observatører og havde 
videregivet SUFOI’s telefonnum¬ 
mer. 

Det har været mange gode år 
med SUFOI, og jeg følger stadig 
med i, hvad der sker. 

□ 



Verner Moller, 78 år. Æresmedlem og 
medlem af SU FO I’s repræsentantskab 
i perioden marts 1998-september 2000. 


SUFOI 50 år 

Redaktionen har inviteret 
medlemmer af repræsen¬ 
tantskabet, æresmedlemmer, 
venner af SUFOI m.fl. til 
at skrive en kort artikel om, 
hvilken observation eller be¬ 
givenhed der har gjort størst 
indtryk på dem. Hvilken 
indflydelse deres interesse 
for ufoer har haft på deres 
liv gennem årene - hvis 
overhovedet nogen. Og evt. 
hvordan de ser SUFOI’s ak¬ 
tiviteter i dag og i fremtiden. 
De første artikler i serien 
blev bragt i UFO-N yt nr. 4, 
2006. 


AF VERNER MØLLER 

Mack Brazel - den plagede landmand 




HHnHI 


hHHhHHHHI 



AF THOMAS 
J. CAREY OG 
DONALD R. 
SCHMITT 


Venner og naboer 


Brazels venner og naboer kunne 
fortælle meget, især om hans "æn¬ 
drede livsførelse” efter han vendte 
tilbage fra den militære varetægt. 
Ifølge hans nærmeste nabo, Floyd 
Proctor (død i 1987), som Moore 
interviewede i 1979, var Mack i en 
form for affekt og meget snakke¬ 
salig om sine opdagelser, da han 
mødte Proctor en eller to dage 
efter rejsen til Roswell og sherif¬ 
fens kontor. 

Ifølge Proctor ”kunne Mack 
slet ikke lade være med at fortælle 
om det.” Proctors kone, Loretta, 
fortalte, at Mack fulgte hendes 
syv-årige søn, Dee, som havde 
besøgt Foster ranchen den dag, 
hjem. Mack medbragte en lille 
stump materiale og viste det til 
ægteparret, som opfordrede ham 
til at fortælle myndighederne om 
fundet for måske at få dusøren på 
3.000 dollars - udlovet til den der 
kunne fremskaffe et bevis på en 
”f ly vende skive”. 

Proctor bekræftede over for 
Moore, at Brazel havde været til¬ 
bageholdt af militæret i omkring 
en uge, hvorefter han ikke ville 
tale om hændelsen, men foretrak 
at skifte emne eller gentage bal¬ 
lon-historien, hvis han blev pres¬ 
set. 

Proctor fortalte, at han havde 
været i Roswell sammen med en 
anden nabo, L. D. Sparks, mens 
Brazel var tilbageholdt. Brazel 
var omgivet af en eskorte på et 
halvt dusin militærfolk, når han 
gik rundt i byen. Han opførte sig 
ifølge Proctor underligt og lod 
som om, at han ikke genkendte 
Proctor og Sparks, da de mødte 
ham. Denne episode blev be¬ 
kræftet af Sparks, da vi i 1998 
interviewede ham i hans hjem i 
Roswell. Den blev også bekræftet 
af Leonard Porter og Bill Jenkins, 
to af Brazel andre naboer den¬ 
gang. 

I et interview i 1998 fortalte 
forhenværende ejendomsmægler 
Howard Scoggin fra Las Cruces 
i New Mexico om et møde med 
Mack Brazel i 1959. Scoggin var 
taget ind på en lokal restaurant 
for at spise frokost med en ven. 
Vennen udpegede Brazel, som 


sad alene ved et andet bord. Mod 
vennens råd gik Scoggin hen til 
Brazel og udspurgte ham om 
1947-hændelsen. Uden at sige et 
ord knyttede Brazel næven, lavede 
en grimasse, forvrængede sit an¬ 
sigt og rejste sig så langsomt fra 
sin stol. Af frygt for sin sikkerhed 
trak den overraskede Scoggin sig 
tilbage, mens Brazel langsomt gik 
forbi ham og ud af restauranten, 
hvor han efterlod sin mad på bor¬ 
det. ”Det var som at se en af disse 
varulvefilm, hvor stjernen bliver 
til et uhyre,” sagde Scoggin små 
40 år efter sit møde med Brazel. 

Vi interviewede også en af 
Brazels tidligere ansatte, Ernest 
Lueras, på hans servicestation 
i Corona. Lueras kunne huske 
engang, hvor han og Mack var 
på vej fra Corona til Tularosa, 
en tur der på nutidens veje tager 
tre timer. Turen fandt sted nogen 
tid efter 1947-hændelsen, men før 
Mack forlod Corona for at åbne 
sin egen forretning i Las Cruces, 
et kødpaknings-foretagende. Lu¬ 
eras husker turen så levende efter 
alle disse år pga. Brazels meget 
underlige opførsel. Efter flere for¬ 
søg på at få en samtale i gang gav 
Lueras op. Resten af turen foregik 
i fuldstændig tavshed. Lueras var 
rådvild og vidste ikke, hvordan 
han skulle bryde sin chefs tavs¬ 
hed. Lueras siger i dag, at ”De 
[militæret] fik virkelig ødelagt 
ham.” 



Ifølge Loretta Proctor fulgte Mack 
hendes syv-årige son, Dee, hjem. Mack 
medbragte en lille stump materiale og 
viste det til ægteparret Proctor. 


Hvad Brazel fandt 


Som William Moore fortæller i 
bogen ”The Roswell Incident” 

(på dansk: ”Ufo’et der styrtede”), 
fortalte Mack venner og familie, 
at materialet stammede fra en 
eksplosion i luften og ikke en 
nedstyrtning, da de enkelte stum¬ 
per var spredt over et meget stort 
område. Vegetationen i området, 
hvor materialet lå, var lettere af- 
svedent. Materialet lignede ikke 
noget, han havde set før: ”meget 
mærkeligt...det mærkeligste stof, 
jeg nogensinde har set”. Metallet 
var anderledes end andet metal, 
han havde set før, da han hverken 
kunne skære, ridse eller skrælle 
det med sin kniv. 

De mærkelige tegn eller symbo¬ 
ler på Roswell-materialet er også 
beskrevet af andre vidner, heri¬ 
blandt major Marcel og hans søn, 
Jesse Marcel Jr. Mack fortalte 
venner og familie om lignende 
tegn, også til Bill Jr., Macks ældre 
søster Lorrene Ferguson og Proc¬ 
tor. Bill kan huske, at hans far 
beskrev tegnene som ”figurer”, og 
troede, at hans far mente noget i 
stil med forhistoriske indianske 
helleristninger på klipper. De er 
almindelige i det sydvestlige USA. 
På den anden side husker Fergu¬ 
son og Proctor Macks beskrivelse 
af tegnene som noget i retning 
af ”de tegn”, man kan se på det 
papir, der er viklet om kinesisk og 
japansk fyrværkeri, og at de havde 
forskellige pastelfarver. 

En ting af stor betydning er 
Bill Jr.’s udtalelse om, at hans far 
fortalte ham, at hæren havde ind¬ 
rømmet, at det så absolut ”ikke 
er noget vi har lavet”. Mack kan 
meget vel have fået det at vide 
under sin tilbageholdelse i et for¬ 
søg på at overbevise ham om, at 
han skulle samarbejde. Der er dog 
intet i arkiverne, der tyder på, at 
Mack, hans familie eller venner 
nogensinde nævnte noget om lig. 

Brazel besøger sheriffen 


Disse irriterende korte beskrivel¬ 
ser er alt, hvad vi kan få ud af 
Brazels familie og venner. Først 
var de entusiastiske, senere blev de 
mindre samarbejdsvillige. Hvad 

Joyce blev først interviewet i 1982, 
da Moore fulgte et tip og fandt 
ham i Albuquerque. I 1947 var 
Joyce 24 år og nyhedsoplæser hos 
radiostationen KGFL i Roswell. 


Hovedgaden i 
Roswell i 1947. 


det end var, som styrtede ned på 
ranchen, lagde Brazel en smule af 
det i en kasse og afleverede det til 
Chaves Countys sherif. Da mili¬ 
tæret fik kendskab til opdagelsen, 
fandt de den så provokerende, at 
de øjeblikkelig sendte to seniorof¬ 
ficerer, som fulgte Brazel til det 
fjerne sted for at undersøge sagen 
- endda på en søndag. 

Det er betydningsfuldt, at disse 
officerer var ledende efterretnings- 
officerer i 509th Bomb Group og 
gjorde tjeneste ved efterretnings¬ 
tjenesten på Roswell. De var ikke 
ledsaget af menigt personel, hvil¬ 
ket også understreger sagens be¬ 
tydning, og at militæret tog Bra- 
zels beretning alvorligt. Man kan 
gøre sig den tanke, at fundet på 
Foster ranchen ikke var det første 
af sin art i Roswell-området. Det 
kan forklare, hvorfor højtstående 
officerer reagerede så hurtigt på 
Brazels beretning. 

Frank Joyce mindes “W. W.” 


Radiostationen KGFL i Roswell, 1947. 


Han var også tilknyttet for United 
Press’ telegram-service. Det betød, 
at han skulle sende interessante 
nyheder ud på det landsdækkende 
telegrafnet. Det var på grund af 
dette job, at han fik problemer 
med hærens flyvevåben. Han 
sendte historien om Blanchards 
”erobrede skive” ud på UP’s net¬ 
værk. Det gjorde påstanden til en 
international sensation i stedet for 
at begrænse den til Roswell. Joyce 
rejste fra byen i 1948 og vendte 
aldrig tilbage. Han slog sig ned i 
Albuquerque, hvor han arbejdede 
som nyhedsoplæser i radio og tv i 
over 40 år. 

Joyce sagde, at Blanchards 
pressemeddelelse blev leveret per¬ 
sonligt af løjtnant Walter Haut, 
presseofficer i Roswell. Da Moore 
interviewede Joyce, var han stadig 
på vagt, når han talte om sit en¬ 


gagement i 1947-hændelsen. Han 
anførte sin uvilje mod at afsløre 
oplysninger om, hvad der syntes at 
være tophemmeligt og kunne skade 
den nationale sikkerhed, hvis det 
blev afsløret, såvel som oplysninger 
om hans job som kendt medieper¬ 
son. Så det ser ud til, at Joyce talte 
sandt til Moore, men han fortalte 
ikke hele sandheden. 

Ifølge Joyce havde han “spillet 
plader” og oplæst lokale nyheder i 
sit show søndag den 6. juli om ef¬ 
termiddagen. Som sædvanligt rin¬ 
gede han til sheriff Wilcox, mens 
pladespilleren kørte, for at spørge 
om der var sket noget, han kunne 
bringe i nyhederne. Wilcox gav 
Brazel telefonen og Joyce inter¬ 
viewede ham, dog uden at sende 
interviewet ud i radioen. Joyce 
foreslog, at Wilcox skulle kontakte 
militæret. Wilcox fulgte rådet. 


Mærkeligt nok kom Joyce ind 
på detaljer om, hvad Brazel ikke 
fortalte ham om sit fund under 
det første interview, såsom "bal¬ 
lon-delene” og ”balsa-delene”. 
Men der var intet om Brazels 
beskrivelse af, hvad han faktisk 
fandt, hvilket ellers måtte være 
det vigtigste i interviewet. I stedet 
talte Joyce om Brazels sindsstem¬ 
ning under samtalen og karakteri¬ 
serede ham som "forfærdet”, men 
uden at uddybe det eller give en 
forklaring. 

Herefter omtalte han et andet 
interview med Brazel. Vi har ikke 
omtalt det tidligere, da det er for¬ 
skelligt fra de øvrige interviews. 

I dette andet interview (foretaget 
i 1998) fortæller Brazel for første 
og eneste gang, at han handlede 
under tvang. Joyce beskrev, hvor- 

dan Brazel kom ind på radiosta¬ 
tionen et par dage efter søndagens 
telefonsamtale for at ændre sin 
historie. Mens han hørte den nye 
version, sagde Joyce med lukket 
mikrofon til Brazel: ”Hør lige her! 
Ved du godt, at den historie, som 
du nu fortæller mig, ikke passer 
med den historie, som du fortalte 
mig i telefonen?” 

Efter en kort pause lænede 
Brazel sig tættere ind til Joyce og 
sagde: 

”Hør her sønneke. Dette her 
bliver mellem os. De forlangte, 
at jeg tog herind og fortalte dig 
denne historie, ellers ville det gå 
os begge meget ilde.” 

”Det kan jeg ikke komme ind på” 


Moore spurgte Joyce, om Brazel 
havde omtalt nogen lig over for 
ham i telefonen. Joyces kryptiske 
svar var: ”Jeg kan ikke komme 
ind på det. Jeg ønsker ikke at 
udtale mig.” Moore pressede på 
for at få mere at vide, men Joyce 
afsluttede samtalen ved at sige: 

”Jeg tror, jeg har fortalt alt, 
hvad jeg har at fortælle. Jeg har 
for længe siden besluttet mig for 
ikke at fortælle mere om den sag. 
Den landmand tog tilsyneladende 
sin viden med sig i graven ... Hvad 
end denne tingest var for noget, 
så landmanden den, og den kom 
ikke fra denne planet. Hvad jeg 
senere har hørt om, at flyvevåbe¬ 
net var i besiddelse af ligene af 
nogle små mænd fra rummet ... er 
i f uld overensstemmelse med det, 
jeg hørte dengang.” Vi undrer os 
lidt over den sidste udtalelse. Hørt 
fra hvem dengang? 

Det er interessant, at dengang 
dette interview fandt sted, havde 
ingen på noget tidspunkt nævnt 
noget som helst om ligene fra 
Roswell. Den eneste flyvende tal¬ 
lerken-beretning, som omtalte lig 
og passer med Roswell/Corona 
tidsrammen, var beretningen fra 
Barney Barnett (død 1969). Ifølge 
ham fandt nedstyrtningen, hvor 
besætningen omkom, sted ved San 
Agustin, 250 km vest for Roswell. 

Selv om Moore skrev meget 
om Roswell efter dette interview, 
interviewede han tilsyneladende 
aldrig Joyce igen, ligesom infor¬ 
mationerne fra Joyce i Moores ar¬ 
tikler stort set forbliver uændrede. 

Joyce taler med Randle og Schmitt 


Joyce var i ilden igen i 1989, da 
Kevin Randle og Donald Schmitt 


interviewede ham. Joyce var sta¬ 
dig bange for at tale om hændel¬ 
sen i 1947, og han afviste al brug 
af båndoptager under interviewet. 
Han gentog stort set den beret¬ 
ning, som Moore havde fået syv 
år tidligere, men kom dog med et 
par mindre tilføjelser. Joyce for¬ 
talte, at sherif Wilcox hverken var 
imponeret over Brazels historie 
eller troede på den. Derfor bad 
Brazel Joyce om råd, og Joyce 
rådede ham til at ringe til flyveba¬ 
sen. Dette er en mindre ændring 
af hans første version, hvor Joyce 
sagde, at han direkte rådede Wil¬ 
cox til at kontakte basen. 

Joyce fortalte Randle og 
Schmitt, at Brazel havde fortalt 
”alt” i telefonen, men, som un¬ 
der Moores interview, derefter 
nægtet at sige mere eller svare på 
specifikke spørgsmål om, hvad 
det var, Brazel havde fundet. Nu 
tilføjede han, at da Brazel besøgte 
radiostationen flere dage senere, 
ventede adskillige militærpersoner 
ude i forhallen. I denne genfortæl¬ 
ling tilføjede Joyce en ny og yderst 
provokerende detalje: 

”Da han var ved at gå, vendte 
Brazel sig og sagde, ‘Du ved da, 
hvordan de taler om små grønne 
mænd? Nå, men de var ikke 
grønne’.” 

Randle og Schmitt intervie¬ 
wede Joyce igen i 1990. Joyce syn¬ 
tes nu mere åben og imødekom¬ 
mende. Der dukkede dog meget 
lidt nyt op, selv om Joyce endnu 
en gang gentog, at Brazel havde 
fortalt ham ”hele historien” under 
den første telefonopringning. Han 
afsluttede også denne gang med 
Brazels udtalelse om de ”små 
grønne mænd”. 

Randle og Schmitt intervie¬ 
wede Joyce fire gange mere i 
perioden mellem marts 1991 og 
september 1992. Han føjede nogle 
detaljer til sine tidligere beretnin¬ 
ger, såsom hvor Brazel stod under 
samtalen på radiostationen, og 
hvordan han (Joyce) førte sig frem 
under det, der syntes at have væ¬ 
ret en meget livlig diskussion mel¬ 
lem de to mænd. Han tilføjede, at 
Brazel intet fortalte i telefonen om 
sin familie på ranchen (et vigtigt 
punkt, da Besse Brazel Schreiber 
senere fortalte om sin tilstede¬ 
værelse der). Det samme gælder 
Brazels omtale af det område, der 
var dækket at materialet. I tele¬ 
fonsamtalen var det meget større 
end under deres senere samtale. 

Og da Joyce genfortalte den 
del, hvor han konfronterede Bra¬ 


zel med uoverenstemmelserne 
mellem hans første og anden 
beretning, citerede han nu sig 
selv ved at sige: ”Historien er for¬ 
skellig, især når det drejer sig om 
de små grønne mænd.” Hvortil 
Brazel havde svaret: ”Blot var de 
ikke grønne.” 

Ufo-forskeren Karl Pflock (for¬ 
fatter til ”Rosweel - Inconvenient 
Facts and the Will to Believe”, 
2001) interviewede Joyce i 1992 og 
fik den samme beretning. Joyce 
gentog denne version over for Al- 
buquerque Journal under Roswell- 
hændelsens 50 års jubilæum, og 
krydrede ”små grønne mænd”-ud- 
sagnet med, ”og se, det kan I tro 
fuld og fast på.” 

Der er altså sket en udvikling 
gennem årene, fra ”jeg vil ikke 
tale om det”, til "beretningerne 
om lig stemmer godt overens med, 
hvad jeg hørte dengang” til "Bra¬ 
zel sagde, ’Du ved da, hvordan 
de taler om små grønne mænd?’”, 
og til Joyce spurgte: "Hvad med 
de små grønne mænd?” Det tog 
Joyce 10 år at nå frem til denne 
formodentlig endelige og sidste 
version. Det er meget interessant, 
at Joyce siger, at han på ingen 
måde talte om Roswell de første 
20 år, efter hændelsen fandt sted. 
Hvordan kan det så være, at han 
langsomt erindrer mere og mere? 
Er ændringerne i hans oprindelige 
beretning troværdige? Måske føler 
han sig mere sikker, efterhånden 
som årene går, og Roswell-hæn- 
delsen bliver mere og mere kendt 
i den brede offentlighed? Det er 
vores opfattelse, at udviklingen i 
Joyces historie snarere er en mere 
komplet genfortælling af hans 
samtaler med Mack Brazel end 
tom snak eller opdigt. Vi kon¬ 
kluderer, at Joyce er et troværdigt 
vidne, hvis beretning i vid ud¬ 
strækning er korrekt. 

Med Joyces udsagn må vi me¬ 
get alvorligt overveje den kends¬ 
gerning, at Brazel virkelig så lig i 
forbindelse med nedstyrtningen. 
Måske viste militæret Mack et 
lig for at overbevise ham om, at 
han skulle holde mund. Men det 
giver ingen mening. Hvorfor vise 
årtusindes fund til en civilist? Så 
på trods af alle interviewene med 
Joyce, mener vi, at noget andet og 
vigtigere skal kaste lys over dette 
emne. 

Joyce taler med Carey og Schmitt 


I maj 1998 besøgte vi Frank 
Joyce. Efter de indledende høflig- 

hedsfraser ændrede Joyce sig til en 
mand med en mission: 

”Jegvil fortælle jer fyre noget, 
som jeg aldrig har fortalt nogen 
før. Stop mig ikke, når jeg først er 
kommet i gang, for så fortryder 
jeg måske og klapper i. 

Da Wilcox lod W. W. (Joyce 
kalder Brazel ”W. W.”) komme 
til telefonen, kunne jeg høre, at 
der var en meget oprevet mand 
i den anden ende af linjen. Han 
begyndte med at klage over en 
del affald, som var spredt ud over 
et stort område på hans marker, 
og at fårene ikke ville krydse det 
for at gå hen til deres sædvanlige 
drikkested.” 

Det følgende er en rekonstruk¬ 
tion af den oprindelige telefon¬ 
samtale mellem Brazel og Joyce 
baseret på Joyces kommentarer 
under dette interview. 

Brazel: [truende] Hvem skal 
fjerne alt affaldet? Det vil jeg 
gerne vide. Der skal komme no¬ 
gen herud og rydde op. 

Joyce: Hvilket affald? Hvad 
taler De om? 

Brazel: [melankolsk] Ved De 
det ikke? Ved De ikke, hvad det 
er? Måske er det fra en af disse 
hersens flyvende tallerken-tinge¬ 
ster. 

Joyce: Nå, virkelig. Så skal De 
ringe til hærens flyvebase. De er 
ansvarlige for alt, hvad der flyver 
i luften. De er i stand til at hjælpe 
Dem og fortælle, hvad det er. 

Brazel: [På dette tidspunkt var 
Brazel ifølge Joyce ”helt oppe at 
køre”] Åh, Gud. Åh, min Gud. 
Hvad skal jeg dog gøre? Det er 
skrækkeligt, skrækkeligt, forfær¬ 
deligt skrækkeligt. 

Joyce: Hvad er der? Hvad er så 
skrækkeligt? Hvad taler De om? 

Brazel: Stanken! Den er forfær¬ 
delig. 

Joyce: Stanken? Fra hvad? 
Hvad taler De om? 

Brazel: De er døde. 

Joyce: Hvad? Hvem er død? 

Brazel: Små mennesker. 

[På dette tidspunkt tænkte 
Joyce: ”Det er vanvittigt!” Han 
besluttede sig for at spille med i 
en historie, han ikke troede på.] 

Joyce: Hvad i . . . ? Hvor er de? 
Hvor fandt De dem? 

Brazel: Et helt andet sted. 

Joyce: Godt, De ved, at mili¬ 
tæret jævnligt affyrer raketter og 
foretager eksperimenter med aber 
og andre ting. Så, måske... 

Brazel: [Råbende] Vorherre be¬ 
vares! Det er ikke aber, og det er 
ikke mennesker! 



Hermed afsluttede Brazel sam¬ 
talen. 

Joyce fortsatte: 

”En dags tid senere ringede W. 
W. til mig på radiostationen for at 
fortælle mig, at han ikke fik for¬ 
talt historien helt korrekt. Så jeg 
inviterede ham over på radiosta¬ 
tionen. Da han ankom, så jeg, at 
militæret ventede på ham i forhal¬ 
len, og han så ud til at være under 
et meget stort pres. Han fortalte 
nu en ny historie, og det var, da 
jeg satte spørgsmålstegn ved han 
beretning, at han kom med sit 
udsagn om de grønne mænd. Det 
var en henvisning til vores op¬ 
rindelige telefonsamtale. Det var 
dengang han svarede, at de ikke 
var grønne, og så gik han.” 

Brazel og ligene 

Fandt Brazel nogen lig? Selv om 
vi betragter Joyce som et tro¬ 
værdigt vidne, skal hans udsagn 
bekræftes af andre uafhængige 
vidner, især fordi det drejer sig 
om en så vigtig påstand. Det er 
én ting at sige, som Marcel sagde 
mange gange, at affaldet ”ikke var 
fra denne Jord”. Men at tilføje, at 
der var lig, som ikke var fra denne 
Jord, sætter udsagnet i et helt an¬ 
det perspektiv. 

Kort før sin død i 1985 fortalte 
Wilcoxs enke, Inez, at hendes 
mand blev informeret om hændel¬ 
sen af ”nogen, som kom til byen”. 
Så tog hendes mand ”ud til stedet. 
Der var et stort afbrændt område, 
og han så materialet. Det var om 


aftenen. Der var ’rumvæsener’. De 
havde store hoveder. Deres tøj var 
som silke.” 

Man skal lige huske, at Mack 
Brazel hverken fortalte sin familie 
eller sine naboer noget om, at han 
havde set fremmede lig. På den 
anden side handler flere vidne¬ 
udsagn om, at der blev fundet lig 
af fremmede væsener. Nogle af 
udsagnene er meget klare på dette 
punkt, mens andre er mere forsig¬ 
tige. En gennemgang af alle disse 
vidneudsagn er for omfattende 
at bringe i denne artikel. Lad det 
være nok at sige, at Joyces version 
af Brazels udtalelse er værd at 
tage i betragtning sammen med de 
nye oplysninger, som vi har fun¬ 
det frem til. Her er to eksempler. 

Vi har opsporet en kvinde, som 
nu bor i Ruidoso i New Mexico. 
Hun fortalte en interessant histo¬ 
rie om sin eks-mand, som havde 
været soldat i Roswell. Det var i 
sommeren 1947. Hun husker, at 
han kom meget ophidset hjem en 
aften. Da hun forsøgte at berolige 
ham, bemærkede hun en mærke¬ 
lig skidden stank, som kom fra 
hans uniform. Da hun havde fået 
beroliget ham, fik hun ham til at 
fortælle, at han var blevet udsendt 
til en ranch ”oppe ved Corona”, 
hvor man havde fundet nogle lig. 
Hun skyndte sig at vaske hans tøj, 
og han tog et grundigt bad for at 
fjerne stanken. 

Vi er i kontakt med afdøde 
Meyers Wahnees familie. Han 
var pilot og kommandør i 714th 
Bomb Squadron, 448th Bomb 


/ dette skur opbe¬ 
varede Brazel 
vragresterne. 

Fra arkiverne 


AF PEDER SCHULTZ 



/ denne lille hytte på Fosters ranch boede Mack Brazel om sommeren. Major 
Jesse Marcel og kaptajn Sheridan Cavitt overnattede i hytten den 7 . juli 1947 og 
brugte den følgende dag til at indsamle og undersøge det nedstyrtede materiale. 


Group. På bagsiden af et foto af 
ham findes et stempel med tek¬ 
sten “Official Photo, Air Force 
Photo Services, Roswell, New 
Mexico”. ”Chefen”, som han 
blev kaldt, fortalte sin familie om 
1947 Roswell-begivenhederne i sit 
sidste leveår (han døde i 1981). 
Han fortalte dem, at hændelsen 
virkelig fandt sted, og at han var 
indvolveret. Han fortalte også, at 
der var tre forskellige steder. Der 
blev fundet lig, som blev fløjet til 
Texas. Af speciel interesse for os, 
ud over oplysningen om det tredje 
sted, er, at han fortalte sin kone 
og to børn, at der blev fundet 
”ligrester i opløsning” i materialet 
på Fosters ranch. ”Det skete vir¬ 
kelig,” fortalte han dem. Vi kan 
spekulere over, om han følte sig så 
fri, at han turde tale om hændel¬ 
serne i 1981, da Roswell var blevet 
almen kendt. 

Nogle ting er det bedst at glemme 


I lyset af de nye oplysninger, der 
nu foreligger om Mack Brazels 
rolle, er det helt klart, at mange 
spørgsmål endnu er ubesvarede. 
Vi er overbeviste om, at vores 
forskning leder i den rigtige ret¬ 


ning, hvad end udfaldet bliver. 
Nogle af vidnernes tilbagehol¬ 
denhed forstærker blot mistanken 
om, at der er andet og mere end 
vragrester indblandet. 

Som så mange indvolverede 
tog den tidligere ejer af KGFL, 
Walt Whitmore, hemmeligheder 
med sig i graven. Kort før Whit- 
mores død besøgte Joyce ham og 
talte om Roswell. Joyce stillede 


det vigtige spørgsmål: Var der lig? 
Whitmore svarede: ” Nogle ting er 
det bedst at glemme.” Mere sagde 
han ikke. 


International UFO Reporter 
(IUR), vinteren 1999/ -for & kmh 


Forskere skaber ufo-teknologi 

Der findes en række af teknologier, som traditionelt tillægges ufoer og 
aliens. Flere af disse teknologier er i fuld gang med at blive frembragt af 
jordiske forskere. 



En af de egenskaber, som meget 
ofte tilskrives ufoer, er evnen til at 
kunne standse biler og forstyrre 
elektrisk udstyr som tv og radioer. 
Der eksisterer utallige ufo-beret¬ 
ninger, som involverer køretøjer, 
der bringes til standsning i nærhe¬ 
den af en ufo. Noget sådant kan 
gøres med en såkaldt elektromag¬ 
netisk puls (EMP). 

Mange mennesker vil nok have 
oplevet svage EMP-virkninger, 
når køretøjer, hvis tænding er 
indstillet forkert, får radioen til 
knase, når de kører forbi. Der ek¬ 
sisterer apparater, der kan frem¬ 
kalde en så kraftig elektromag¬ 
netisk puls, at den kan standse et 
køretøj og sætte andet elektronisk 
udstyr ud af funktion. Problemet 
med dette apparat er dog, at det 

udsender pulsen ukontrolleret i 
alle retninger. Det er altså ikke 
særligt brugbart som våben, med¬ 
mindre det kastes som en EMP- 
bombe langt inde i fjendtligt om¬ 
råde. Men der arbejdes hårdt på 
at konstruere en EMP-generator, 
der kan udsende en målrettet puls 
mod et afgrænset mål. Et sådant 
strålevåben kunne monteres under 
en politihelikopter, således at bil¬ 
jagter kan bringes til en hurtig og 
ufarlig afslutning. Der er dog sta¬ 
dig en forskel på de forstyrrelser 
af biler, som beskrives i ufo-sager, 
og dem som en EMP-strålekanon 
ventes at forårsage. I de fleste be¬ 
retninger om ufoer kan køretøjet 
starte igen, når ufoen er forsvun¬ 
det. EMP-strålen vil sandsynligvis 
kortslutte så meget af bilens elek¬ 
tronik, at den skal repareres, før 
den igen er brugbar. 


Elektromagnetisk puls (EMP) 

En stærk impuls af elektro¬ 
magnetisk stråling forårsaget 
af en eksplosion f ra et ker¬ 
nevåben. Kendt fra de atmo¬ 
sfæriske atomvåbenforsøg i 
slutningen af halvtredserne. 
Forskningen i den elektro¬ 
magnetiske puls hindres af 
forbudet mod atomvåbenfor¬ 
søg overjorden i 1962. Den 
elektromagnetiske stråling 
forstærkes i neutronvåben. 
Kan teoretisk lamme alt elek¬ 
trisk udstyr meget langt fra 
eksplosionsstedet. Forskning 
i elektromagnetisk puls førte 
til udvikling af mikrobølge¬ 
våben. 


En anden form for stråle, der 
går igen i mange ufo-beretninger, 
er en lysstråle, som paralyserer 
ofrene, så de er ude af stand til at 
bevæge sig. Strålen udsendes en¬ 
ten fra ufoen selv eller fra våben, 
som bæres af ufonauter. Men en 
sådan paralysestråle er faktisk 
blevet opdaget af mennesker ved 
et tilfælde. 

Den amerikanske Saber-laser 
er på størrelse med en lommelygte 
og er beregnet til at blive monteret 
under løbet på en riffel. Den er 
beregnet til at fungere som sigte- 
middel - kuglen rammer der, hvor 
pletten af laserstrålen er synlig 
- og til at oplyse mørke områder. 
Men under det amerikansk ledede 
forsøg på at stoppe borgerkrigen 
i Somalia i 1990’erne opdagede 
man en tredje anvendelsesmulig¬ 


hed for Saber-laseren: Soldater 
fandt ud af, at hvis strålen fra 
Saber-laseren blev rettet direkte 
imod ansigtet af en person, så 
blev denne person øjeblikkeligt 
paralyseret og stod totalt ubevæ¬ 
gelig. Ingen kunne umiddelbart 
forklare denne effekt, men ameri¬ 
kanske soldater begyndte hurtigt 
at gøre flittigt brug af den. Når 
man havde med ophidsede folke¬ 
mængder at gøre, forsøgte man 
at paralysere de mest aggressive 
medlemmer med laserståler. 

Siden da er der udviklet andre 
våben, som er specielt beregnet på 
at paralysere mennesker uden at 
forvolde varige skader. 



(Foto: (J.S. Anny) 


Mange øjenvidner taler om 
ufoer, der tilsyneladende kan for¬ 
svinde i ét nu og mange mener, 
at de besidder evnen til at gøre 
sig usynlige. Det er en evne, som 
mennesker har drømt om længe, 
og som måske kan blive virkelig 
inden for en overskuelig fremtid. 
Det amerikanske militær arbejder 
med to former for ”supercamou- 
flage”, som er en tilnærmelse til 
usynlighed. Den ene er en dragt, 
som vil skifte farve efter omgivel¬ 
serne. Den vil givetvis være bedre 


end nogen form for camouflage, 
man kender nu, men vil dog ikke 
gøre brugeren rigtig usynlig. Et 
mere avanceret system er et køre¬ 
tøj, som er dækket med et tæppe 
af optiske Fibre. Fibrene på den 
ene side frembringer et billede af 
det, som er på den anden side af 
køretøjet. Hvis køretøjet således 
holder med den ene side tæt op ad 
en murstensmur, vil den side, som 
vender væk fra muren, altså gen¬ 
give et billede af en murstensmur. 
Den anden side vil gengive et bil¬ 
lede af det, som måtte befinde sig 
på den anden side, som fx et træ. 

Det er endnu uvist, hvor skarpt 
et billede det er muligt at frem¬ 
bringe med disse optiske fibre, 
men det er nok det tætteste, man 
kommer på at gøre et objekt usyn¬ 
ligt med den teknologi, der umid¬ 
delbart er til rådighed. Et forsøg, 
der åbner muligheden for at gøre 
et objekt komplet usynligt, blev 
udført af forskere i 2006, hvor 
det lykkedes at lede mikrobølger 
uden om en aluminiumscylinder. 

I stedet for at ramme cylinderen 
søgte mikrobølgerne rundt om 
den og fortsatte så. Dette forsøg er 
på alle måder banebrydende. Hvis 
det fungerer med mikrobølger, 
skulle der ud fra et strengt viden¬ 
skabeligt synspunkt også være 
muligt at gøre det samme forsøg 
med synligt lys. Dette ville gøre 
cylinderen komplet usynlig for det 
menneskelige øje. 

Objekter, der bevæger sig med 
meget høje hastigheder i atmosfæ¬ 
ren, sådan som det mange gange 
er observeret på radar, klassifice¬ 
res ofte som ikke-jordiske fartøjer 
alene på grund af hastigheden. 
Men inden for de kommende 10- 
20 år vil vi nok opleve menneske¬ 
skabte fly og droner, der bevæger 
sig med ekstreme hastigheder. 



En tegners opfat¬ 
telse af serum- 
jetten X-43A. 
(Tegning: NASA) 

Problemet med at bygge sådanne 
ekstreme luftfartøjer er egentlig 
ikke så meget motorkraften det 
er mere den kendsgerning, at frik¬ 
tionsvarmen vil få de fleste kendte 
materialer til at smelte eller ud¬ 
vide sig så meget, at flyet går fra 
hinanden. Men med opdagelsen 
af flere typer af såkaldte super¬ 
legeringer kan dette sandsynligvis 
løses. Disse legeringer er stabile 
nok til at modstå varmen og 


samtidig lette nok til at kunne an¬ 
vendes til luftfartøjer. Drivkraften 
vil sandsynligvis være en såkaldt 
”scramjet” - en videreudvikling 
af ramjet’en. Det anslås, at fly 
med scramjets vil kunne nå op 
på hastigheder omkring 15 gange 
lydens hastighed. Samtidig vil de 
også være meget manøvredygtige. 
De hurtigste og mest manøvre¬ 
dygtige fartøjer vil næsten sikkert 
være computerstyrede droner, da 


den enorme g-påvirkning vil være 
fatal for en pilot. 

□ 


Kilder: 


”Power for a Space Plane”, Scien- 
tific American , august 2006, side 
38-45 

www.rummet.dk 

NASA 


Hvad er en scramjet? 

Tirsdag den 16. november 2004 slog NASA’s ubemandede forsøgsfly, X-43A, sin egen hastighedsre¬ 
kord. I en højde på mere end 33 km over Stillehavet nåede X-43A op på ca. 11.000 km/t - svarende til 
næsten ti gange lydens hastighed. Dette var den sidste af tre testtiyvninger, hvorefter X43-A projektet 
blev afsluttet. Med de succesfulde flyvninger har flyet imidlertid banet vejen for en motortype, der på 
længere sigt kan revolutionere både luft- og rumfart. 

Det kun godt 3,5 meter lange forsogsjly er hverken en raket eller 
et almindeligt jetfly. Den hoje hastighed nås med en såkaldt scram¬ 
jet-motor, hvor Jlyets fremadrettede bevægelse presser luft sammen 
i motoren, sådan at ajbrændingen af brændstof kan få tilfort den 
nodvendige mængde ilt. I en almindelig jetmotor sker sammenpresn¬ 
ingen af luft med turbineblade, mens en raket medbringer ilt i store 
tanke. Et scramjet-fly har således ikke brug for ilttanke, da den 
bruger ilten i atmosfæren. Yderligere har en scramjet-motor kun Jå 
bevægelige dele, men den kan til gengæld ikke lofte Jlyet fra jorden. 
Sammenpresningen af luft i motoren bliver nemlig forst stor nok ved 
en hastighed på flere gange lydens. Dette problem kan dog let loses 
ved at lofte og accelerere scramjet fly et med konventionelle jetmo¬ 
torer eller en raket. 

(Foto: NASA) 


På sine hypersoniske Jlyvninger er X-43A blevet hjulpet på vej af 
et ombygget B-52 bombejly og en Pegasus-raket, hvor X-43A har 
været monteret i spidsen af raketten. Forst er raketten med X-43A 
blevet loftet til godt 12 kilometers hojde af B-52 flyet, hvorefter 
de er blevet frigivet. Raketten har så sorget for, at X-43A har fået 
den nodvendige hastighed og ho jde. 

(Foto: NASA) 


Efter at raketten har gjort sit arbejde og er 
blevet koblet fra X-43A, er scramjet-moto- 
ren blevet tændt. Når motoren har brugt alt 
brændstoffet, er X-43A faldet i Stillehavet. 
Det ville have været for kompliceret og be¬ 
kosteligt at bygge X-43A, så den efter endt 
scramjet-flyvning kunne lande igen. Informa¬ 
tion om flyets og motorens ydeevne er derfor 
blevet sendt ned til Jorden lobende under 
flyvningen. 

(Foto: NASA) 

SUFOIs Historie 1975 - 2000 


Den gennemillustrerede beretning om SUFOIs 
aktiviteter gennem mere end 25 år. Det ar¬ 
bejde, der for alvor bragte ufoer på avisernes 
forsider som et fænomen, der skulle tages al¬ 
vorligt. 

Det er 240 siders ufo-historie, foreningshistorie og personhisto¬ 
rie. Bogen er redigeret af Per Andersen, der selv har været aktiv i 
SUFOI siden 1976, herunder 12 år i den daglige ledelse. 

Bogen gennemgår i 7 omfattende kapitler ufo-sagen i Danmark. 
Mere end 150 illustrationer de fleste i farver. Omfattende indeks. 

Komplet bogudgave (ringbind) inkl. cd: kr. 580 

SUFOI medlemmer kan købe den komplette udgave for kr. 380 



s 


Bestillingskupon 

Alle materialer bestilles ved at udfylde denne kupon (eller en kopi af den). Sæt kryds ved de ønskede 
materialer. Send kuponen til: SUFOI, Postboks 95,6200 Åbenrå. 

Ved bestillinger på kr. 250,00 og derover fremsendes faktura. Porto/ekspeditionsgebyr er på kr. 30,00 
- uanset hvor meget du bestiller. 



Navn: 

Adresse: 


Send venligst de afkrydsede materialer: 


DANSKE BØGER 

O Universet - dødt eller levende? kr. 249,00 

O Mysterier i fortiden (+ dvd), kr. 198,00 

O Mysterier fra det overnaturlige (+ dvd), 
kr. 239,00 

O Det mystiske Danmark, kr. 269,00 
O Hemmelige selskaber, kr. 89,00 
O Konspirationsteorier, kr. 69,95 
O Flere konspirationsteorier, kr. 69,95 
O Endnu flere konspirationsteorier, 
kr. 89,95 

O Frankenstein A/S, kr. 89,95 
O SUFOIs Historie 1975-2000 (bog+cd), 
kr. 580,00. (for abonnenter kr. 380,00) 

ENGELSKE BØGER 

O The AREA 51 & S-4 Handbook, kr. 259,00 
O Bad Astronomy, kr. 159,00 
O Firestorm, kr. 489,00 


O Life Beyond Planet Earth, kr. 328,00 
O Looking for Orthon, kr. 228,00 
O On this day in UFO history, kr. 175,00 
O Swamp Gas Times, kr. 255,00 
O UFOs and alien contact, kr. 270,00 

O UFOs and The National Security State, 

kr. 349,00 

DVD 

O Unidentified Flying Objects (1956), 

kr. 139,00 

NYHEDER 

O UFO-Vision 9 (2007), kr. 59,00 
O UFOs - A Century of Sightings, kr. 329,00 

JUBILÆUMSKONFERENCE 2007 

O Hermed bestilles _billetter å 

kr. 120,00 


Til det samlede beløb begges kr. 30,00 i porto/ekspedition 

Stefan Roslund 

Læsertips 

Hvis du godt kan lide en god historie, har humoristisk sans og også gerne vil teste din skarpsindighed, så skal 
du besøge "Museum of Hoaxes". Det er ganske gratis at besøge svindel-museet og kræver ikke, at du tager på en 
længere rejse. Du skal bare tænde computeren og klikke ind på www.museumofhoaxes.com. 

Hjemmesiden er grundlagt i 1997 af videnskabshistorikeren Alex Boese, da han skulle indsamle kildemate¬ 
riale til sine universitetsstudier. 

www.museumofhoaxes.com er en guldgrube af alle mulige svindelhistorier gennem tiderne. Her finder man 
bl.a. en top-100 over aprilsnarhistorier, de 10 værste aprilsnarhistorier, et billedgalleri over svindelfotos og en 
samlig af snyde-hjemmesider. Desuden kan man teste sig selv i, hvor dygtig man er til at skelne mellem ægte og 
manipulerede fotos. 


Alex Boeses arbejde som svindel-ekspert har også 
resulteret i to underholdende og illustrerede bøger: 
"The Museum of Hoaxes" (2002) - som gennemgår 
de største svindelnumre gennem tiderne - og "Hippo 
Eats Dwarf" (Flodhest æder dværg, fra 2006), som 
gengiver vort tids svindelnumre opdelt i temaer. 


I begyndelsen af 2000 blev katten Snowball berømt på 
internettet som monsterkatten på 43,5 kg. Manden på 
fotoet hedder Cordell Hauglie, og han havde brugt et 
almindeligt billedbehandlingsprogram til at ændre på 
et foto af familiens kat for at drille sin datter. Venner 
til datteren fik fingre i billedet og lagde det på inter¬ 
nettet, hvorefter historierne rullede om den genma¬ 
nipulerede kat. Cordell Hauglie morede sig over den 
utilsigtede berømmelse og deltager jævnligt som særlig 
gæst på katteudstillinger og i tv-shows. 

(Foto: fra bogen "Hippo Eats Dwarf) 


□ 

